Ўзбек маҳсулотлари Европага чиқишига нима тўсиқ бўлмоқда? — мутахассис билан суҳбат\nИшлаб чиқарилган ёки етиштирилган маҳсулотларни Европага экспорт қилиш. Бугунги кунда тадбиркор учун бундан-да жозибали яна нима бўлиши мумкин?\n«GSP+» — кўпчилигимиз учун тушунарсиз бўлган бу аббревиатура экспортчилар учун жуда кўп нарсани англатади. 10 апрелдан Ўзбекистон учун Европа Иттифоқининг махсус имтиёзлар тизими (GSP+) кучга кирди ва бу Ўзбекистондан 6200дан ортиқ товарларни Европа Иттифоқи давлатларига божсиз олиб кириш имконини беради. Бир қараганда экспортчиларнинг «пичоғи мой устида» бўладигандек, лекин ҳаммаси бир қарагандагидек осон эмас.\nБиз ўзбек маҳсулотларининг Европага экспорти ва GSP+ мавзусида Ғарбий Европа давлатларига Ўзбекистондан экспортни кузатиб борувчи, Ўзбекистондаги замонавий ишлаб чиқаришни маҳаллийлаштириш ҳамда халқаро саноат ҳамкорлигини ташкиллаштирувчи Европадаги илк компания асосчиси Дмитрий Родин билан суҳбатлашдик.\n— Дмитрий илк саволимиз: Европага экспорт нима учун керак ўзи?\n— Келинг, бу саволни икки қисмга бўлайлик: масалага экспортчи ва давлат позициясидан боқайлик.\nХусусий ишлаб чиқарувчи учун асосий «зарурият»лардан учтасини ажратиб кўрсатиб ўтган бўлардим.\nБиринчидан, Европа — бу жуда катта бозор. ЕИ бозорига тўлақонли чиқиш — ишлаб чиқаришни каррасига кўпайтириш демак. Агар сифатли маҳсулот ишлаб чиқарар экансиз, бу бозордан улуш ажратишга интилмаслик ғалати бўлар ҳам эди. Миқёсларга эътибор қилинг: Европа Иттифоқи давлатлари ҳар йили 180 млрд евролик кийим-кечак импорт қилади, уй текстили импорти ҳажми эса 150 млрд доллар. Таққослаш учун, расмий статистикага кўра, Россия кийим-кечак ва пойабзал импорти учун 10 млрд доллар сарфлайди.\nИккинчидан, рақобатбардош ўзбек ишлаб чиқарувчилари қоида тариқасида импорт ускуналардан фойдаланишади. Лизинг тўловлари доллар ёки еврода ифодаланган. Агар ишлаб чиқарувчи ўзининг тайёр маҳсулотларини бошқа валютада сотса, ўз гарданига валюта билан боғлиқ жиддий хатарларни ҳам олади.\nНиҳоят, бу бизнеснинг жуда тўғри қурилган моделидир: харажатлар сўмда, тушум еврода бўлса.\nДавлат учун Европага экспортни кўпайтириш — бу экспорт-импорт салдоси сифат даражаси яхшиланиши, миллий ва маҳаллий бюджетларга солиқ тўловларининг ошишини билдиради. Бу ҳолатда янги иш ўринлари яратилишини ҳам эътибордан қочирмаслик керак.\nМен яна бир жиҳатга эътибор қаратмоқчиман: енгил саноат ва озиқ-овқат маҳсулотлари ишлаб чиқаришда ҳар бир иш ўрни турдош соҳаларда яна 2-3тадан қўшимча иш ўринлари яратади. Бу ҳар қандай ҳудуд ва бутун мамлакат учун ҳам муҳим ижтимоий-иқтисодий натижа ҳисобланади. Мамлакат келажаги учун турдошлик жиҳати — инсон капиталининг ўсиши: барча даражалар учун европалик ҳамкасблар билан ишлаш тажрибасига эга мутахассислар пайдо бўлиши яқин йилларда иқтисодий ўсиш учун асос бўлади.\nАлбатта, ўзбек ишлаб чиқарувчиларининг Европа бозорларидаги ҳар бир муваффақияти билан мамлакатнинг ва алоҳида йирик экспортга йўналтирилган лойиҳаларнинг инвестицион жозибадорлиги оша боради. Биз айни пайтда Ўзбекистонга инвестиция ётқизадиган фондни тузишда иштирок этмоқдамиз ва мамлакат инвесторлар ўртасида модага (яхши маънода) айланиб бораётганини кўрмоқдамиз. Бу кайфият энди фактга айланган натижалар билан мустаҳкамланиши керак.\n— GSP+ нима?\n— GSP — бу «General System of Preferences» (Имтиёзлар бош тизими) иборасининг қисқартмаси. Моҳиятан, бу Ўзбекистондаги қарийб ҳамма маҳсулотлар Европа Иттифоқи давлатларига божсиз экспорт қилинишини англатади. Ўзбекистон бу имтиёзларга эга бўлган 9-давлат бўлди.\nКейинги бериладиган саволнинг олдини олиб айтишим лозимки, сертификатлаш масалаларига бунинг алоқаси йўқ.\n— Ўзбекистонга GSP+ тизими нима беради?\n— Траут ва Райснинг «Маркетинг урушлари» номли ажойиб китоби бор, унда ҳарбий ҳаракатлар ва янги бозорларни эгаллаш ўртасида ўхшашлик изланган. Мана шу солиштиришлар доирасида ўзбек ишлаб чиқарувчилари энг замонавий қуролга эга бўлишди, деб айтган бўлардим.\nЕвропа бозорида рақобат жуда кучли. Бутун жаҳондан энг яхши ишлаб чиқарувчилар харидорлар билан тўғридан тўғри музокаралар олиб боришади, товар учун нарх ҳисоби унинг ҳар донасига центнинг ўндан бир қисмигача боради. Энди вазиятни тасаввур қилинг, ишлаб чиқарувчи центнинг ўндан бир қисмига талашиб, иқтисод қилишга тиришиб ётганда кутилмаганда у улкан бонусга эга бўлди: муҳокама қилинаётган товар Европага божсиз олиб кирилишига изн берилди. Бу бонуснинг катталиги центнинг ўндан бир қисми эмас, маҳсулот нархининг 10 фоизидан ҳам катта суммаларда ўлчанади. Бир деганда Ўзбекистоннинг барча маҳсулотлари рақобатбардош бўлиб қолди. Буни айтишга осон.\nЛекин GSP+ режимига киришиш ортиқча хурсандчиликка сабаб бўлиши керак эмас. Мен кўплаб ишлаб чиқарувчилар билан гаплашдим, улар Европада савдо миқдори ошиши ўз-ўзидан рўй бермаслигини таъкидлашмоқда. Амалиётга кўра, «ўз ўзидан» фақат зиёнли бизнес пайдо бўлиши мумкин, муваффақият учун эса саъй-ҳаракат қилиш керак, тизим қуриш лозим.\n— Европа бозорига муваффақият билан ва муваффақиятсиз кирган мамлакатлар тажрибаси бор. Ўзбекистон улардан қандай сабоқ чиқариши мумкин?\n— Келинг, GSP+ имтиёзларига аввалроқ эга бўлган давлатларни кўриб чиқайлик.\nПокистон энг муваффақиятли экспортчига айланган: йилига 5,9 млрд евро. Айтиш мумкинки, ишлаб чиқарувчилар давлат ёрдамида макроиқтисодий даражада ҳам жуда сезилаларли «иқтисодий мўъжиза» яратишди. Энг аввало ишлаб чиқарувчилар ишлаб чиқаришни сертификатлаштириш ва маҳсулотларга сертификатлар олиш борасида ўз маркетинг ҳаракатларини синхронлаштиришди.\nЕвропада Покистон маҳсулотларининг кўплаб шоурумлари бор, у ерда ишлаб чиқарувчилар ўз маҳсулотларини тақдим этиб, харидорлар билан битта тилда гаплашишади — сифат назорати борасида ҳам, сертификатлаш масалаларида ҳам, ўз ишлаб чиқаришини қайта жиҳозлаб, ўзгараётган талабни қондириш масаласида ҳам. Бир сўз билан айтганда, харидорга жуда яқин бўлиш керак ҳамда максимал даражада мижозга мослашиш керак.\nМижозга мослашиш деганлари эса доим математик томондан ҳисобласа бўладиган нарса. Мижоз керакли ахборотни ишлаб чиқарувчи сайтидан нечта кликда топа олади? Request for Proposal (Таклиф талабномаси) жўнатганидан сўнг у тижорий таклифни узоғи неча соат кутади? Талабнома жўнатилганидан сўнг неча кун ўтгач у товарнинг лаборатория таҳлилларини ола олади? Неча кундан сўнг маҳсулот намунаси унинг қўлида бўлади?\nБунда ҳаммаси жуда оддий қурилган — соғлом фикр ва инсон учун тушунарли идрок асосида. Мана, сизга харидор Request for Proposal жўнатди. «Биз бунақасини ишлаб чиқармаймиз, каталогимизда борини танланг», дея жавоб берувчи ишлаб чиқарувчи уларга асло қизиқ эмас. Чунки худди шу Request for Proposal’ни Покистон, Ҳиндистон, Испания, Вьетнам, Польша, Бангладеш ва Италиядаги ишлаб чиқарувчилар ҳам олишган — харидор эса айнан ўзи истаган нарсани беришга тайёр бўлган ишлаб чиқарувчи билан мулоқотни давом эттиради.\nМана шу музокаралар — моҳиятан ишлаб чиқарувчиларнинг сиртдан рақобат кураши ҳисобланади. Бунда маҳсулот ўрамасини зудлик билан ўзгартиришга, нархни мослаштириш, харидор ёки сотувчининг технологлари билан маслаҳатлашувдан сўнг қимматроқ ёки арзонроқ хомашёга ўтишга тайёр бўлиш керак.\nЯхши мисол келтираман. Мижозларимиздан бири ётоқхона чойшабини пластик қопламада ишлаб чиқарар эди. Бу дистрибьютернинг экологик дунёқарашига зид — чунки қоплама тасодифан денгиз ёки дарёга тушиб қолса ҳам атроф-муҳитга зиён етказмаслиги керак. Ўша чойшаблар тайёрланган матодан зудлик билан халтачалар тикишга тўғри келди. Ишлаб чиқарувчи ва биз бу йўл билан нафарқат экологик дунёқарашни намоён этдик, якуний харидорга қўшимча устунлик ҳам тақдим этдик: дўконда у маҳсулот қопламасини бузмасдан чойшаб ясалган матони қўллари билан ушлаб кўриш имконига эга бўлди. Келажак — йўл-йўлакай мижознинг талабларига мослашувчи ва ўз тижорат таклифларини замонавийлаштирувчи ана шундай ишлаб чиқарувчиларники.\nGSP+ ни қўлга киритган Қирғизистон ва Арманистон ҳануз Европа бозорларида кўзга ташланмаяпти. Эҳтимол ишлаб чиқарувчилар масофадан туриб музокаралар олиб боришаётгандир, лекин улар жисмонан бу ерда эмаслар. Бундай бизнеснинг сезиларли натижалари ҳам кўзга ташланмаяпти.\nШуниси эътиборга моликки, Покистон шоурумлари жойлашган кварталларда нафақат Покистон емакхоналари, паспортларнинг амал қилиш муддатини узайтириш, таржималарни нотариал тасдиқлаш ва шу каби турли бизнес-сервислар ҳам бор. Ишлаб чиқарувчилар бизнесни жуда фаол тарзда олиб боришаётгани ва иш олиб борилаётган йиллар мобайнида Европада жиддий ваколатхоналар очишгани дарҳол кўзга ташланади.\nАрманистон ва Қирғизистон бундай ютуқлар йўлида бирор арзирли қадам ташлашгани йўқ. Қирғизистондан экспорт йилига 6 млн евро, Арманистон эса 70 млн еврога яқин маҳсулот жўнатган, холос.\nТўғриси, мени Ўзбекистон ҳануз Покистон йўлидан юрмаётгани ташвишга солмоқда. Ўзингиз ўйланг: кўплаб суҳбатдошларим бир йил аввал яқин ойлар ичида GSP+ имзоланишини билишар эди. Ўтган йилнинг ноябрида имзолаш, апрелда — ратификация. Кимдадир тайёргарлик кўриш учун бир йил бор эди, билмаганлар учун — ярим йил. Лекин Европа бозорларига чиқиш тизими ҳалигача йўқ.\nМинглаб экспортчиларга Европага чиқиш даврини тез ва самарали ўташга ёрдам берадиган, йиғиладиган юкларни комплектлаштиришга ортиқча харажатларнинг олдини олувчи ва бошқа кўплаб масалаларни ҳал қилувчи «ЕИ ва Ўзбекистон ўртасидаги кўприк» керак. Бу ўзига хос «Экспорт лойиҳалари фабрикаси» бўлиб, усиз Покистон муваффақиятини такрорлаб бўлмаслиги аниқ.\nЭнг қизиғи нимада, биласизми? Ҳиндистонлик ишлаб чиқарувчилар Европада ишни жуда яхши ташкил этишган ва йилига бу ерга 43 млрд евролик маҳсулотлар экспорт қилишади, лекин Ҳиндистонда GSP+ имтиёзлари йўқ. Улардаги экспорт ҳажми Покистондан 7 баробар, Қирғизистондан 7200 баробар катта. GSP+ жуда фойдали бўлса-да, муваффақият кафолати эмас экан. Муваффақият учун албатта GSP+ имтиёзларига эга бўлиш ҳам шарт эмас. Лекин бу алоҳида суҳбат мавзуси.\n— Европада Ўзбекистондан келтирилган маҳсулотларни оммалаштиришга нима халақит қилади?\n— Маҳсулотнинг Европа бозорига муваффақиятли чиқиши учун нималар зарур бўлади? Келинг, кичик деталларга эътибор бермай, вазиятни кенгроқ тасаввур қиламиз. Нималар зарур: сертификация, бозор талабларини тушуниш, ўз рақобат устунликларини кристалл даражада аниқ билиш, Европада жисмонан ҳозир бўлиш ва, ниҳоят, ўзининг рақобат устунликларига биноан сотув тизимини қуриш.\nБу пунктларнинг ҳар бири ишлаб чиқарувчининг алоҳида харажатларини талаб этади. Биз буни «бозорга кириш чиптаси нархи» деб атаймиз. Бу ерда муҳими шуки, давлат «кириш чиптаси»ни жиддий тарзда арзонлаштирмоқда.\nБу ҳолатда, тажрибалардан аён бўлмоқдаки, биз юқорида санаб ўтган ривожланишнинг асосий йўналишлари ва бошқа бир қатор йўналишлар бўйича ишларни синхронлаштириб ва таҳлил қилиб, ҳар бир экспорт лойиҳасига тизимли равишда ёндашиш керак. Масалан, кўп ҳолларда сертификация учун шунчаки тўлов қилиш етарли эмас: сертификатнинг ўзи сотувларни таъминлай олмайди, у шунчаки ишдаги воситалардан бири, маҳсулотни илгари суриш бўлмаса унинг шартномалар имзоланишида нафи бўлмайди.\nЕвропада ишлаб чиқарувчиларнинг ишини ташкиллаштириш соҳасида савдо уйлари ва шоурумларнинг давлат томонидан биргаликда молиялаштирилиши масаласи аниқ қўйилган. Бир қараганда, Европа бозори ва ўзбек ишлаб чиқарувчилари ўртасида тўлақонли кўприк қурилади. Бироқ, «дастлабки 3 ойда тушум давлат қўллаб-қувватлаши ҳажмидан 10 баробар зиёд бўлиши лозим» каби алоҳида қоидалар ҳам бор — бундай талаблар янги экспортчи учун нореал, бажариб бўлмас вазифа. Прогрессив кўринган бошланғич ғояни бир қатор нюанслар шарофати билан самарали қўллаб бўлмайди. Албатта, ҳозирги аҳволида давлат қўллаб-қувватлаши мавжуд экспортчига йўлга қўйилган тарқатиш тизими бўлгандагина ёрдам бера олади. Бу яхши ва муҳим, лекин экспортчиларни қўллаб-қувватлаш мафкураси барибир бозорга янги экспортчиларни олиб киришга мўлжалланган бўлиши керак.\nАйнан улар учун бундай қўллаб-қувватлаш замирида жиддий хатар яширин.\nТаъкидлаб ўтаман, жуда кўплаб ишлаб чиқарувчиларга бозорга самарали кириб бориш учун услубий ёрдам зарур. Юзлаб ўзбек ишлаб чиқарувчилари учун Европадаги формалликлардан осонгина ўтишда ёрдам берувчи, транспортировкани арзонлаштирувчи ва PR’ни соддалаштирувчи ўзига хос «цехли қўллаб-қувватлаш» керак.\nБундай тизим ҳозирча ишлаб чиқилмаган. Бундай тизимни ишлаб чиқувчиларнинг штаби ҳам йўқ. Штабга Европа бизнеси вакиллари, ўзбек ишлаб чиқарувчилари ва давлат вакиллари киритилиши керак. Айни пайтда муайян қўллаб-қувватлаш чора-тадбирлари моҳиятан ишлаб чиқарувчининг ихтиёрига қолдирилган. Бу эса ишлаб чиқарувчи бирор квалификацион талабларга қарамасдан, қайси қўллаб-қувватлаш чораларини ўзи танлашини билдиради. Масалан, сертификатсиз ишлаб чиқарувчи хорижда реклама кампанияси учун давлат молиялаштиришини ололади.\nИшлаб чиқарувчи услуби ёрдамни ҳеч жойдан ололмайди. Бу ҳолда кўплаб компанияларда экспорт учун масъул мутахассислар хорижда ишлаш тажрибасига эга эмас. Яъни, экспортга чиқаётган ишлаб чиқарувчилар хатога йўл қўймасликлари мумкин эмас.\nДавлатнинг бугунги кунда экспортчиларга ёндашуви, агар мен тўғри тушунган бўлсам, бир томондан «бозорга кириш чиптаси»ни мисли кўрилмаган даражада арзонлаштириш борасида қўллаб-қувватлаш бўлса, иккинчи томондан ташқи бозорларга чиқишдаги хатолар учун қатъий жазолаш ва натижаларга эришиш учун жуда қисқа муддатлар қўйганидан иборат.\nБу эса жуда аянчли оқибатларга олиб келиши мумкин: ташқи бозорга чиқишга жазм қилган энг журъатли тадбиркорлар тажрибасизлик ва услубий кўрсатмаларсиз хатога йўл қўйишади ва икки баробар жазоланишади. Биринчиси — сотув ҳажми кичиклиги, зиёнлар ва олинмаган фойда кўринишида бозор томонидан. Иккинчиси — ишлаб чиқарувчидан аввал кўрсатилган молиявий ёрдамни дарҳол ундирган, ишлаб чиқарувчини экспортга чиқаришда кўмаклашувчи ўрта муддатли дастурларни назарда тутмаган давлат томонидан.\nФокус шундаки, бошловчи экспортчилар хатога йўл қўйиши тайин бўлгани сабабли солиқ тўловчилар пули ҳисобига қурилган тизим энг ташаббускор ишлаб чиқарувчиларни касод бўлиш хавфи остида қолдириши мумкин. Агар сўм ва евронинг курсларидаги фарқ инобатга олинса, бу реалликдан ҳам аниқ ҳолат.\nМана шу кузатувлар асосида сизнинг жуда тўғри саволингизга жавоб бериш мумкин — нима халақит беради? Давлатдан ёрдам олган экспортчи хато қилишга ҳаққи йўқлиги ва бозорга Еврокомиссия ҳужжатларида баҳоланган муддатдан 4 баробар тезроқ тўлақонли чиқиши шартлиги халақит қилади.\nИккинчидан, янги экспортчиларга экспортга чиқиш оммавий тарзда рўй бермагани ҳам халақит қилади. Шартли қилиб айтганда, Европага чиқиш қайсидир соҳада эллигинчи ишлаб чиқарувчига, бешинчи бўлиб турган ишлаб чиқарувчидан осонроқ…\nУчинчиси, GSP+ га қарамасдан, экспортчиларнинг ўзининг журъатсизлиги халақит қилади. Пандемия даврида логистика занжирлари узилиб кетганидан фойдаланиб, Европага турли давлатлардан қанчалик кўп ишлаб чиқарувчилар келганига қаранг: янги ўйинчиларнинг отилиб чиқиши кутилмаганда соддалашди. Бундан ўзбекистонлик ишлаб чиқарувчилардан қанчаси фойдаланди? Бармоқ билан санарлилари.\n— Бу муаммоларни қандай ҳал қилиш мумкин? Ҳукуматга ҳам, экспортчиларга ҳам қандай тавсиялар берган бўлар эдингиз?\n— Ҳукумат GSP+ни имзолаб қарийб мўъжиза яратиб бўлди. Бу мамлакат иқтисодиёти ва экспортчилар учун «омадли лотерея чиптаси». Ривожланиш векторлари, назаримда, жуда тўғри танланган.\nЭкспортни илгари суриш тизимини қайта ишлаш керак. Бу тизим доирасида ҳар бир экспорт лойиҳасига ёрдам манзилли ва «Европа бозорига кириш чиптаси» нархини туширадиган бўлиши керак. Малакали экспортчиларнинг Европада жисмонан ҳозир бўлиши таъминланиши керак. Бусиз экспорт соҳасида барча бошланмалар велосипед ҳайдашни амалиётда эмас, дарсликка қараб ўрганишга ўхшайди.\nЭкспортчиларга давлат кўмаги — жаҳон амалиётида оммалашган чора. Бу йўлдан борар экан, Ўзбекистон бозор принципларидан оғишмайди. Боз устига, кўмак фақат бошланғич босқичларда берилади, кейинчалик давлат изчиллик билан ёрдамни камайтира боради.\nЭнг самарали йўл — бутун жаҳондаги йирик хусусий ва давлат тузилмаларида муваффақиятли фойдаланиб келинаётган «гейт тизими» деб аталувчи тизимдан фойдаланиш. Ёндашув мантиғи: ҳар бир лойиҳа натижаларини мониторинг қилиш ва бир қатор асосий кўрсаткичлар бўйича натижалар лойиҳанинг йўл харитасига мос келишини текшириш. Бу маблағлардан оқилона фойдаланишни таъминлайди. Бу ҳолатда давлат кўмаги сифатида берилган маблағлар фойдадан қайтарилишини назарда тутиш реал бўлади. Одатда лойиҳалар мониторинги ҳамда экспортчиларга услубий кўмак билан шуғулланувчи шу каби Лойиҳа қўмиталари халқаро нуфузга эга бўлган соҳавий экспертларни таклиф этишади.\nДарвоқе, Лойиҳа қўмитасида нуфузли хорижий мутахассислар билан биргаликда «экспорт лойиҳалари фабрикаси»ни яратиш Халқаро инвесторларда Ўзбекистон ҳақида яхши таассурот уйғотишига хизмат қилади.\nФикримча, агар Ҳукумат шу йўлдан юрадиган бўлса, натижалар жуда тез орада бўй кўрсатади ва Покистоннинг «иқтисодий мўъжиза»сини нафақат такрорлаш, ундан ўзиб кетиш ҳам мумкин.\nАгар энди-энди Европага чиқишни режалаштираётган потенциал экспортчиларга тавсиялар ҳақида гапириладиган бўлса, битта интервьюда барча фикрни айтиб бўлмайди. Лекин тажрибамиздан келиб чиқиб энг асосийларини санаб ўтсам бўлади.\nБиринчиси, қарор қабул қилишни чўзманг. Тезроқ, қатъият ва изчиллик билан ҳаракат қилинг.\nИккинчидан, ҳаракатга тушишдан аввал рақобатга оид чуқур таҳлил қилинг. Уни ҳам тезроқ ва оқилона бажаринг. Ўзингизнинг 10та асосий рақобатчингиз ва 10та энг қимматли потенциал харидорларингизни таниб олиб, тушунишга ҳаракат қилган ҳолда. Улар билан суҳбатлашинг ва мазмунли қайта алоқага эга бўлинг. Шундан сўнг қуйидаги саволга жавоб изланг: нега сизнинг потенциал харидорларингиз рақобатчингиз билан амалдаги шартномасини бузиб, сиз билан шартнома имзолаши керак? Мана шу саволга жавоб топилган заҳоти бозорга қўрқмай чиқавериш мумкин. Бутун тайёргарлик 3 ойдан ошмаслиги керак.\n«Давлат бошқа тилда, тадбиркор бошқа тилда гаплашмоқда». Экспортчилар уюшмаси раиси билан интервью\n16:44 / 31.07.2021\nҚишлоқ ҳаёти, немис деҳқонлари сири – Германиядаги ўзбек агрономи билан суҳбат\n19:47 / 30.07.2021\n1 августдан экспорт ва импорт билан шуғулланадиганларга қандай имтиёзлар берилади? Экспортчилар уюшмаси раиси Мухтор Умаров билан суҳбат


Шота Арвеладзе: “Нима учун сиз фақат бир футболчи билан тушлик қилаяпсиз?” / CHAMPIONAT.asia\n02:00Ла Лига. Меҳмонда дуранг ўйнаган “Атлетико” пешқадамликка қайтди (+жадвал) 9 01:50А Серия. “Аталанта” голларга бой баҳсда “Фиорентина”ни мағлуб этди 0 01:30Сон: “Чемпионлар Лигасига йўлланма олиш учун қўлдан келган барча ишни қиламиз” 0 01:00АПЛ. Ляказеттнинг дубли “Арсенал”га сафардаги йирик ғалабани келтирди 6 00:05Olamsport: Ўзбек спортчиларидан кетма-кет Олимпиада лицензиялари, UFC турнири натижалари ва бошқа хабарлар 0 23:40Моуринью антирекорд қайд этди 4 23:10Ла Лига. “Бетис” – “Атлетико”. Фекир, Коке ва Феликс асосий таркибда 9 22:58А Серия. “Рома” – “Болонья” баҳси тақдирини ягона гол ҳал этди 1 22:50Лига 1. Бен Йеддернинг дубли “Монако”га йирик ғалаба келтирди 0 22:35Экстракласса. “Легия” сафарда нурсиз дуранг ўйнади, Яхшибоев эса … 3 22:26АПЛ. "Манчестер Юнайтед" Лондонда "Тоттенхэм"ни иродали ҳисобда мағлуб қилиб, реванш олди 94 22:18АПЛ. “Шеффилд Юнайтед” – “Арсенал”. Асосий таркиблар 2 22:02Бекзод Қодирқулов: "Файсал Траоре тикланиш жараёнида" 1 21:59Даврон Файзиев: "Футбол шахмат ёки шашка эмас" 6 21:50Сурат биздан, изоҳ сиздан! 18\n17 фев 2020 18:41\nТеглар : Пахтакор ОЧЛШота АрвеладзеОсиё Чемпионлар ЛигасиШаҳр Ходро\nОЧЛ 2-туридан ўрин олган “Пахтакор” – “Шаҳр Ходро” (3:0) учрашувидан кейинги матбуот анжуманининг иккинчи қисмида Шота Арвеладзе ва ўйининг энг яхши футболчиси Игорь Сергеев иштирок этди.\n“Барча мухлисларни, йигитларни ғалаба билан табриклайман. Йирик ҳисобда ютдик. Аммо ўйин жуда яхши бўлгани йўқ. Айниқса биринчи таймда тўп йўқотишлар бўлди. Рақибга кўп ҳам имконият бердик деб ўйламайман. Эронликлар прессинг қилишди. Менимча иккинчи таймда улар чарчаб қолишди. Чиройли голлар урдик, тўртинчи голимиз ҳам тоза эди”, - дейди Шота Арвеладзе.\n“Бош мураббийнинг фикрларига қўшиламан. Энг асосийси ғалабага эришдик, гол ўтказмадик бу ҳам яхши натижа. Афсуски учинчи голимни ҳисоблашмади, ўша вазиятда оффсайд йўқ экан. Балки кейинги ўйинда оффсайдан урсам ҳисоблашар. Бугун кўплаб мухлислар стадионга келишди. Уларга раҳмат айтаман”, - дейди ўйининг энг яхши футболчиси Игорь Сергеев.\n- Биринчи таймда жуда кўп ноаниқ паслар бўлди. Драган Чераннинг ўзида кўп хатолар бўлди. Бу мавсум аввали бўлгани учунми? Элдорбек Суюновнинг ҳаракатларига қандай баҳо берасиз. У биринчи таймда икки марта жамоани қутқарди.\n- Алоҳида футболчиларга тўхталиб ўтмайман. Дарвозабон дарвозада турибдими демак у тўпни қайтариши керак. Бошқа футболчилар ҳам жамоага ёрдам бериши керак.\n- Ўйиндан аввал ОАВда рақибнинг кучсиз эканлиги ҳақида кўп ёзишди. Жамоа футболчилари орасида бундай ҳолат кузатилмадими?\n- Йўқ. Бу ОАВнинг услуби. Эрон неча марта Жаҳон чемпионатига чиққан? Ўзбекистончи? Шундай экан Эрон клублари ҳам кучсиз эмас.\n- Кейинги турда ОЧЛ амалдаги ғолиби “Ал Ҳилол”га қарши сафарда ўйнайсизлар. Ниманинг ҳисобига ютиш мумкин деб ўйлайсиз?\n- Бизда доим умид бор, лекин имконият ҳар доим ҳам йўқ. Тўғри рақиб кучли, лекин ҳозир ҳамма билан ўйнаш мумкин. Хоҳиш истак эвазига ғалаба қозониш мумкин.\n- 22 февраль куни Москвада “Спартак”ка қарши ўртоқлик учрашуви ўтказасизлар. Ўша куни сизнинг туғилган кунингиз. Фаолиятингизда олдин ҳам бундай ҳолат бўлганми?\n- Мураббийлик фаолиятимда эслай олмайман, лекин футболчилик пайтимда туғилган кунимда майдонга тушганман.\n- “Шабаб Ал Аҳли”га қарши ўйиндан аввал Черан билан овқатлангандим, ғалаба тўпини киритганди. Кеча эса Сергеев билан тушлик қилдим. Кейинги сафар ким билан овқатланишимни истардингиз?\n- Нимага фақат бир футболчи билан овқатланаяпсиз? (кулади) Сизга рўйхат тузиб бераман. Иложи бўлса 3-4 футболчи билан боринг (кулади).\nБахтиёр Ашурматов: "Стадиондаги тўрнинг тешиги катта бўлганига бизнинг футболчи айбдор эмас" 62\nОЧЛ-2021. 15 кунда 6та ўйин ўтказадиган "Пахтакор" тақвими билан танишинг 94\nОЧЛ-2021. Ўз тарихида илк бор гуруҳда ўйнайдиган АГМК тақвими билан танишинг 64\nОЧЛ. Ғарб минтақаси гуруҳ босқичида ўйнайдиган барча жамоалар маълум 50\n"Ливерпуль" сўнгги дақиқаларда ғалабани илиб кетди 29


Finance.uz - САУДИЯ АРАБИСТОН ҲАМКОРЛИГИДА ЛОЙИҲАЛАР\nСАУДИЯ АРАБИСТОН ҲАМКОРЛИГИДА ЛОЙИҲАЛАР\nЎзбекистон Республикаси Энергетика вазирлигида Саудия Арабистонининг «ACWA POWER» компанияси ҳамкорлигида қатор лойиҳаларни амалга ошириш муҳокама қилинди.\n«ACWA POWER» компанияси Бошқаруви раиси Муҳаммад А. Абунаян бошчилигидаги Саудия Арабистони делегацияси қатор қўшма лойиҳаларни таклиф қилишди.\nЭнергетика вазирлиги томонидан «ACWA POWER» компанияси билан биргаликда Сирдарё вилоятида умумий қуввати 1250 МВт га тенг иккита буғ-газ қурилмасини (БГҚ) барпо этиш бўйича лойиҳа амалга оширилмоқда. Томонлар ўртасида 2019 йил 20-21 сентябрда Тошкент шаҳрида бўлиб ўтган Энергетика инвестициявий форуми доирасида Лойиҳани амалга оширишнинг асосий шартлари тўғрисидаги битим имзоланган.\nУшбу лойиҳа Ўзбекистон Республикаси Президентининг мавжуд Сирдарё ИЭС ёнида ҳар бирининг иккита буғ-газ қурилмаси бўлган иккита электр станцияни (жами 4 БГҲ, ҳар бирининг қуввати 650–700 МВт) қуриш тўғрисидаги топшириғига (02.10.2019й. №21658-хх-сонли) мувофиқ амалга оширилмоқда.\nЛойиҳа доирасида «AСWA Power» компанияси қиймати 1,0 млрд. долларга тенг тўғридан-тўғри инвестициялар ҳисобига (ҳисоб-китобларга кўра) иккита БГҚ ни лойиҳалаштириш, етказиб бериш ва қурилишини таъминлайди.\nБунда инвестор томонидан ФИК 60% дан юқори бўлган БГҚ нинг энг сўнгги моделларидан фойдаланилади, улар йилига 10,0 млрд. кВт.с га яқин электр энергияни ишлаб чиқаради.\nБуғ-газ қурилмаларини жойлаштириш учун Энергетика вазирлиги Сирдарё вилояти ҳокимлиги ва Халқаро молия корпорацияси томонидан Боёвут туманида ва Сирдарё вилоятининг Ширин шаҳридаги майдончалар аниқланган.\nҲозирги пайтда вазирликлар ва идоралар томонидан бирга ишлаб чиқилган Инвестициявий битим ва Электр энергияни харид қилиш тўғрисидаги битим лойиҳалари якунланиш босқичида.\nАйни пайтда, 2022 йилда ишга туширилиши мўлжалланаётган, «ACWA Power» компанияси ҳамкорлигида Навоий вилоятида ДХШ шартлари асосида қуввати 500 МВт га тенг шамол электр станциясини қуриш бўйича битимни имзолашга доир тадбирлар амалга оширилмоқда.\nМузокаралар давомида қўшма лойиҳаларни амалга ошириш жараёни ва келгуси ҳамкорлик истиқболлар муҳокама қилинди.\nЭнергетика вазирлиги веб-сайти


“Жўмард инсон” кўкрак нишони топширилди\nҚозоғистон халқи Ассамблеяси аъзоларининг хайрия тадбирларида мунтазам қатнашаётгани сир эмас. Куни-кеча бу ташкилот яна бир тадбир ўтказди. Меценатлик ва хайриядаги фаолияти учун бир гуруҳ юртдошларимизга “Жўмард инсон” кўкрак нишони топширилди.\nҚозоғистон халқи Ассамблеясининг “Ғамхўрлик карвони” Республика акцияси доирасида жорий йилда мамлакатимизда 1500дан ортиқ тадбир ўтказди. Уларда 950 000дан зиёд одам қатнашди.\n– Муҳтожларга моддий-маънавий ёрдам кўрсатганлар жуда кўп, уларнинг ҳар бирини атаб ўтишни истардим, – деди тадбирда Қозоғистон халқи Ассамблеяси раисининг ўринбосари – котибият мудири Дархан Минбай. – Бугун энг муносибларни даврамизга чақирдик. Уларнинг барча-барчасидан бениҳоя миннатдормиз.\nШу куни 19 нафар юртдошимизга “Жўмард инсон” кўкрак нишони топширилди. Улар қаторида ўзбек этноси вакиллари ҳам анчагина.\n– Ватанимиз Қозоғистон, унинг гуллаб-яшнаши учун бор куч-ғайратимизни сарфлашга тайёрмиз, – деди суҳбатда “Жўмард инсон” кўкрак нишони соҳибларидан бири, Алмати шаҳар ўзбек этномаданият бирлашмаси раиси Абдулла Исматуллаев. – Халқимиз фаровонлиги йўлида қилган озми-кўпми хизматларимиз Элбошимиз назарига тушганидан беҳад мамнунман. Бугунги мукофот – “Жўмард инсон” кўкрак нишони биргина менга эмас, халқимизга, бир тан, бир жон бўлиб ишлаётган ҳамкасбларимга, ҳамкорларимга, қолаверса, барча юртдошларимга берилди, деб ҳисоблайман.\nШу куни Шимкент шаҳар ўзбек этномаданият бирлашмаси раиси Тоҳир Ҳакимбеков, Жамбил вилоят ўзбек этномаданият бирлашмаси раиси Баҳром Мўминов, Сайрам туман маслаҳати депутати, хайрия ишлари билан танилган Абдуқаҳҳор Ҳасанов ҳам юксак мукофотларга лойиқ кўрилди. Халқда “Тўққиз берган тўқсон олади”, деган нақл бор. Қўли очиқ ҳамюртларимизни таҳририятимиз номидан табрикларканмиз, келгуси ишларида уларга муваффақиятлар тилаймиз.\n, 2017-12-14, 10:29 177


24 Декабрь 2021 10:56\nВилоятдаги миллий-маданий марказлар вакиллари, ёшлар иштирокида Тошкент вилоятидаги «Ғишкўприк» чегара постида бир гуруҳ қозоғистонлик ёшлардан иборат делегация тантанали кутиб олинганлиги маълум қилинмоқда.\nТаъкидланишича, «Сайхун» ёшлар фестивали доирасида ўтказилаётган «Дўстлик» форуми меҳмонлари – қозоғистонлик ёшлар Сирдарё вилояти Гулистон шаҳрига борди.\nШунингдек, форум иштирокчилари ғазал мулкининг султони Алишер Навоий ҳайкали пойига гул қўйди. Вилоят мусиқали драма театри фойесида ўзбек-қозоқ халқлари тарихи ва қадриятларига бағишланган тақдимот ўтказилди. «Дўстлик кўприги» шиори остида ташкиллаштирилган концерт дастури намойиш этилди.\nҚозоғистон делегацияси Сирдарё вилояти ҳокими, сенатор Ғофуржон Мирзаев билан учрашди ва Ўзбекистон ҳамда Қозоғистон давлатлари ўртасидаги ўзаро дўстлик ва ҳамкорлик муносабатлари хусусида суҳбатлашдилар.\nИстеъдодли ёш ижодкорлар икки миллат ижодидан мушоира уюштириб, бахшичиликда дўстона беллашди.\n– Форумдан катта таассурот олдик, – дейди Ерасыл Толебаев. –Дўстлигимизни янада мустаҳкамлаб, икки давлатнинг ўзаро дўстлик ва ҳамкорлигини янги босқичга олиб чиқишда биз, қозоғистонлик ёшлар ҳам муносиб ҳиссамизни қўшамиз. Сизлар бошлаб берган «Дўстлик» форуми халқларимиз ўртасида ҳақиқий дўстлик кўприги бўлиб хизмат қилади.\nКалит сўзлар: Мажилис, Марказий Осиё,


АҚШ Сурия ҳарбий самолётини уриб туширди\n20 ноябр 2019, Тошкент вақти: 09:47\nАҚШ самолёти Раққа жанубида «Ислом давлати” гуруҳига қарши курашаётган SDF альянсига ҳужум қилган Сурия ҳукумат кучлари ҳарбий самолётини уриб туширди. Бу ҳақда 18 июнь куни Суриядаги аксилтеррор коалицияси қўмондонлиги маълум қилди.\nАҚШ ҳарбийларига кўра, Сурия армиясига қарашли Су-22 самолёти якшанба куни кечга яқин SDF кучларига ҳужум қилган.\n“Иттифоқчиларнинг коллектив ҳимоя бўйича келишувига мувофиқ, АҚШ самолёти Сурия самолётини уриб тушурди”, дейилади АҚШ баёнотида.\nSDF Суриядаги араб ва курдларнинг ҳарбий альянси ҳисобланади.\nСурия ҳукумати ҳарбий самолёт Расфаҳ қишлоғи яқинида уриб туширилганини тасдиқлади ва учувчи бедарак экани тўғрисида баёнот берди.\nСурия расмийларига кўра, ҳарбий самолёт “Ислом давлати” гуруҳига қарши амалиёт ўтказаётган пайтда уриб туширилган.\n“Сурия учоғининг уриб туширилиши армиянинг мамлакат ҳудудида террорчиларга қарши ўтказаётган самарали амалиётларига зарба бериш ҳаракати бўлди”, дейилади Дамашқнинг расмий баёнотида.


14:24 21 Январ 2020\n11:55 09.05.2019 Ҳавола олиш\nБугун 9 май - Хотира ва қадрлаш кунида Тошкент аҳолиси уруш қурбонларини хотирлаш мақсадида "Биродарлар қабри" ҳудудида тўпланди. Тадбир давомида "Ура" ҳайқириқлари остида "Ўлмас полк" юриши амалга оширилди\nТОШКЕНТ, 9 май - Sputnik, Дилшода Раҳматова. Ўзбекистонда Ғалабанинг 74 йиллигига бағишланган тантанали маросимлар давом этмоқда. Бугун, 9 май куни минглаб тошкентликлар Волгоград қабристони ҳудудида импровизация асосида ташкил этилган "Ўлмас полк" локал юришини амалга оширдилар, деб хабар қилмоқда Sputnik Ўзбекистон мухбири воқеа жойидан.\nАкция "Бессмертный полк" в Ташкенте на территории комплекса "Братские могилы"\nТашкилотчилар "Биродарлар қабри"дан Мангу оловгача бўлган ҳудудга томон янада кенг кўламли юришни амалга оширишни режалаштиришган эди, бироқ ушбу акция бўйича вақтида келишувни амалга оширишнинг имкони бўлмади. Жамоатчилик тартибини бузмаслик ва шаҳарда ноқулайликларни вужудга келтирмаслик учун бундай катта форматдаги тадбирдан воз кечилди.\nГлава Россотрудничества Виктор Шулика в строю "Бессмертного полка" в Ташкенте\nШундай бўлса-да, мана тўртинчи йилдирки, пойтахт аҳолиси ўз ташаббуси билан 9 май куни Волгоград қабристонига нафақат гулдасталар, балки бобо-бувилари суратлари билан келадилар.\nСпасибо за Победу: тысячи людей приняли участие в "Бессмертном полку" в Ташкенте\nУлар шу тарзда бугунги мусаффо осмон ва тинчлик учун жонини қурбон қилган қаҳрамонлар хотирасига ҳурмат бажо келтирадилар.\nАкция "Бессмертный полк" на территории комплекса "Братские могилы" в Ташкенте\nБугун 9 май куни "Биродарлар қабри" мажмуаси одамларга лиммо-лим эди. Баъзи маълумотларга кўра, 5 мингга яқин одамлар тўпланган. Аммо йиғилганлар сони бундан кўплигини тахмин қилиш мумкин. Фуқароларнинг аксарияти уруш қатнашчилари портретларини кўтариб олганлар.\nВозложение цветов на "Братских могилах" в Ташкенте в честь 9 мая\nМотамсаро она ҳайкали пойига гулчамбарлар қўйгач, Тошкент аҳли ва меҳмонлари мажмуа атрофида уч марта айланиб юришни амалга оширдилар ва ҳарбий давр қўшиқларини куйлаб, "ура" ҳамда "Ғалаба учун бобомга раҳмат" ҳайқириқлари остида машъум уруш йилларида жуда катта машаққат билан эришилган Ғалаба учун ветеранларга ўз миннатдорликларини намойиш қилдилар.\nВозложение цветов и акция "Бессмертный полк" в Ташкенте\nШаҳар аҳлидан ташкил топган колонна орасида Россотрудничество раҳбари, жанговар ҳаракатлар ветерани Виктор Шулика ҳам бор эди. У бу каби халқ акциялари бугун бутун дунёда ўтаётганини, бу акция 74 йил олдин содир бўлган воқеалар ҳақида хотирани сақлашда ёрдам беришини, бу акция халқ бирдамлиги далили эканлигини қайд этиб ўтди.\nШулика шунингдек, фашизм устидан ғалаба қозонишда қўшган бебаҳо ҳиссаси учун Ўзбекистонга чексиз миннатдорлик билдирди.\n"Чорраҳадаги дирижёр" - тошкентлик маҳоратли ҳаракат бошқарувчиси ҳақида


Эрон кичик кӯллари билан танишамиз - Parstoday\nсентябр 24, 2017 15:48 Asia/Tashkent\nЭрон шимоли-ғарбида Озарбойжон номланган ғўзал бир минтақа жойлашган ва хос жуғрофик мавқега эга бўлгани боис ҳам ушбу минтақа Эроннинг муҳим минтақаларидан бири ҳисобланади. Шу жиҳатларини назарда тутилган ҳолда мазкур минтақани Шарқий Озарбойжон, Ғарбий Озарбойжон ва Ардабил вилоятларига бўлишган.Озарбойжон қадимий Эрон юртининг муҳим бир бўлаги бўлиб, узоқ ўтмиш давомида кўплаб тарихий воқеалар маскани ҳисобланади.\nУшбу вилоядаги тоғлардан оқиб келаётган жўшқин дарёлар, турли мевалардан тўла боғ ва узумзорлар турли гул ва гиёҳлар ўсувчи саҳролар жозибали манзарани сизнинг кўз олдингизда намоён этишади.\nАйтиш жоизким, тоғли минтақаларнинг хилмахиллиги, тоғ чўқиллари баландликларининг бир биридан жуда катта фарқ қилиши ҳамда дара ва яйловларнинг катта ва кичиклиги турли иқлимларни ҳам юзага келтирган.\nБу орада дургаи сангий кичик кӯли қушларнинг кӯчиш ва насл кӯпайтриши маҳалига айланган. Бу ерда энг кӯп учрайдиган ва минтақага ӯзгача чирой бағишлайдиган қушлардан бири, мармар ӯрдакдир. Бу қушлар кӯллар ва атроф ботқоқ жойларида яшашади.\nМармар ӯрдак Эронда маҳалий қушлардан ҳисобланади. Дунёдаги мармар ӯрдакларининг 3 дан бир қисмини Эронда учратиш мумкин.\nКичик кӯллар ҳаётининг ривожланишига сувда сузувчилар ҳам яхши намуна бӯла олади. Лайлак, турна, пиликан ва шунга ӯхшаш қушлар, шунингдек ӯрдаклар ҳаёти ҳам кичик кӯлларга қаттиқ боғлиқ. Кичик кӯллар баъзи бир жониворлар учун доимий яшаш жойига айланганидан ташқари, баъзи бир турлар учун вақтинча турар жойи деб ҳисобланади. Эрондаги кичик кӯллар ҳам қиш фаслида муҳожир қушлар ва сувда сузувчи ҳайвонлар учун ҳам яшаш, ҳам туғилиш ва ҳам вақтинча турар жойлари ҳисобланади.\nҚушлар кичик кӯлларда туришлари билан на фақат иқтисодиётга манфаат келтиришади, балки табиатнинг гӯзал манзараларига айланади. Шунингдек қушлар ва сузувчи ҳайвонлар кичик кӯлларда учрайдиган касаалликлар ва ӯсимликлар проблемасига ижобий таъсир етказади.\nУларнинг бу минтақаларда ҳузур топишлари зарарли ҳашарот ва ҳайвонларни йӯқ қилиш учун манфаатга мувофиқ. Бу қушлар ва сузувчиларнинг чиқиндиларидан ҳам фойдаланиш мумкун.\nҚадрли тингловчилар! Сиз муқаддас Машҳад шаҳридан эфирга узатилаётган Эрон ислом Жумҳуриятининг ӯзбек тилидаги халқаро радиосидан “Ҳаётий муаммолар калиди” туркум эшиттириши навбатдаги сонини тинглаяпсиз. Радиомизнинг интернет сайти Pars Today.com/uz орқали хоҳлаган пайтда эшиттиришнинг матнини ӯқиш ва садосини тинглаш имконига эгасиз. Радиомизнинг электрон манзили [email protected] Today .om\nҚупи Бобо Али кичик кӯли Ғарбий озарбойжон кӯллар мажмуасидан бӯлиб, вилоят жанубида жойлашган. Кӯл исми унинг яқинида жойлашган қишлоқдан олинган. Бу кӯл ӯзига хос табий кӯриниши ва минтақага хос қушлари билан маъруф. Қупи бобо Али кӯли Ромсар Конвенцияси рӯйхатига киритилган ва сувда сузувчи ҳайвонлар ва қушлар учун муносиб шароитларни муҳайё этган. Кӯл ҳудуди 500 гектардан иборат бӯлиб, экологик минтақа 1200 гектардан иборат.\nҚупи бобо Али кӯли хусусиятларидан яна бири шуки унинг суви бирор бир дарёдан таъминланмайди, балки атрофдаги булоқлар сувидан тӯлади.\nКичик кӯллар ийтисодий нуқтаи назардан ҳам манфаатли минтақа ҳисобланади. Мисол учун: гуруч жаҳондаги барча давлатларда муҳим озиқа ҳисобланиб, у кичик кӯлларда парвариш этилади. Кӯпинча кичик кӯллар тоза сув манбаидай қӯлланилади.\nКичик кӯлларнинг иқтисодий манфаатли жиҳатларидан бири ва энг муҳими, унда йӯлга қӯйилган балиқчиликдир. Кичик кӯллар қишлоқ хӯжалиги маҳсулотлари, чӯп ишлаб чиқариш, ӯсимликлар ҳаёти учун муҳим манба ҳисобланиб, махсус табиат жозибалари эса туризм соҳасини ӯзига жалб этмоқда.\nӮзбекистон жозибали манзаралари\nХатибзода Бағдодда дипломатик транспорт воситаларига қилинган ҳужумни қоралади\nЭрдуғон Европа Иттифоқи институтларини танқид қилди\nҒарибободий: Сионистик режимнинг ядро қуролига эгалиги дунё хавфсизлигига таҳдиддир\nАмир Абдуллоҳиён: Америка арабларнинг Тел-Авив билан муносабатларини куч ишлатиш йӯли билан нормаллаштиришга интилмоқда\nЭронда коронавирусдан тузалганлар сони 355 минг нафрадан ошди\nЭронда коронавирусдан тузалганлар сони 353 минг нафрадан ошди


Мутахассис: “Нима учун тиббиёт ходими бошини эгиб бировнинг эшигини тақиллатиб бориши керак?” — Фарғона шифокори\n“Ўзбекистон” телеканалида эфирга узатилган “Муносабат” кўрсатувида тиббиёт соҳаси мутахассиси ана шундай саволларни ўртага ташлади. Бу ҳақда «Халқ сўзи online» нашри хабар берди.\n“Бутун дунёда ва ҳар доим ҳам тиббиёт ходимлари жамиятнинг энг юқори қатлами бўлиб келган, — деди у. — Лекин бахтга қарши биз жамиятнинг энг пастки қатламига айланиб қолганмиз”.\nМутахассис патронаж масаласига ҳам тўхталиб ўтди.\n“Нима учун олий маълумотли дўхтир, врач уйма-уй юриб, касалнинг олдига бориши керак?- деган саволни ўртага ташлайди у. — Нима учун? Касалнинг ўзи келиши керак дўхтирнинг олдига. Биз нима учун ўқидик олти йил институтда? Нима учун номзодлик диссертациясини ёқладик? Нима учун докторлик диссертацияларини ёқладик? Касалнинг уйига эшигини тақиллатиб бориш учун ёқладикми? Биз шунақа ўринга эга бўлишимиз керакми? Механизм тўғри эмас. Мана сизлар “Адолат” партияси дўхтирларни, тиббиёт ходимларини ҳимоя қилинглар. Нима учун тиббиёт ходими бошини эгиб бировнинг эшигини тақиллатиб бориши керак? Ҳар хил одам бўлиши мумкин…”\nМард профессорлар хам бор эканку! Биз Сизнинг шу гапларингизни куллаб кувватлаймиз!\nОпубликовано Сидиков Зафар Понедельник, 12 августа 2019 г.\n← Бағдод тумани ҳокими беморлар ҳолидан хабар олди\nЯна бир шифокор сабабсиз ҳақоратланиб, калтакланди →\n22.08.2017 fsh.uz 815\n04.01.2019 fsh.uz 233


Ўғирланган машина қўшни вилоятдан «сўйилган» ҳолатда топилди - xabar.uz\nЎғирланган машина қўшни вилоятдан «сўйилган» ҳолатда...\n06.04.2021 13:43 0 3427\n2021 йил 4 апрель куни соат 07:30 да Андижон вилояти Балиқчи туман ИИБга фуқаро 27 ёшли Сарварбек Р. мурожаат қилган. У ўзига тегишли «Spark» русумли автомашинасини 2021 йил 3 апрель куни соат 22:30 ларда яшаш уйи олдида эшиклари қулфланмаган ҳолда қаровсиз қолдириб, яшаш хонадонига кириб кетган. 4 апрель куни соат 05:50 ларда автомашинасидан хабар олиш учун қараган вақтида, автомашинаси қўйилган жойида йўқлигини билдирган. Бу ҳақда Ўзбекистон Республикаси ИИВ ҳузуридаги Тергов департаменти хабар бермоқда.\nўғрилик Spark автомашина наманган вилояти Андижон вилояти\nАвто 03/04, 15:51\nМарғилонда алдов йўли билан «Spark»ни қўлга киритган шахсга жиноят иши қўзғатилди


10 декабр 2019, Тошкент вақти: 07:14\nЎшдаги ўзбек ижодкорлари учрашувида ўзбек болаларининг кўпроқ рус синфларида ўқитилаётганидан ташвиш билдирилди.\n“Илҳом” клубига бирлашган ўшлик ўзбек ижодкорларининг ўзбек мактаби ўқувчилари билан илк учрашуви шаҳардаги 41- сонли Ҳабиб Абдуллаев номидаги мактабда бўлиб ўтди. Учрашувда ўзбек болаларининг ўз она тили, адабиёти, шеъриятига бўлган қизиқиши сусайиб бораётгани тилга олинди.\nЎшлик адабиётшунос олим Саидакбар Махсумхонов учрашув юқори савияда ўтганини айтар экан, ҳозирги кунда асосий эътиборни миллат муаммосига қаратиш кераклигини айтди.\nСаидакбар Махсумхоновга кўра, у учрашув чоғида мактаб ўқитувчиларидан бири билан гаплашган ва ўқитувчи жорий йилда бу мактабда бешта биринчи синф очилган бўлса, ундан фақат биттаси ўзбек синифи, қолган тўрттаси эса рус тилида ўқитиладиган синф эканини айтган:\n- Мана шу аҳволда кетадиган бўлсак, халқимиз ўзининг тилига, ўзининг ўзлигига шундай муносабатда бўладиган бўлса, яқин 10-15 йилдан кейин кимга айланамиз? Мана бу саҳнада бугунгидай ижодкорлар турармикин? Шу тўртта рус синфида йигирма бештадан юзта бола бўладиган бўлса, демак, юзта боланинг талантини, иқтидорини ғайри тилга ем қилпяпмизку. Буни ўйлайдиган борми? Мўминахон тўғри айтди: “Уқувчиларни тарбия қилишимиз керак”, - деди. Йўқ, ўртоқлар, биз ҳозир энг аввало ўзимизни, ота-оналаримизни тарбия қилишимиз керак. “Болам русчани билиб, Россияга бориб пул топиб келсин”,- деган фикрни миясидан чиқариб ташлаши керак, ота-оналаримиз. Ва боласини ўзбек тилига, ўзбек синфига бериши керак. Менинг охирги битта гапим - Келинглар болаларимизни ўзбек тилида ўқитайлик, - деди адабиётшунос Саидакбар Махсумхонов.\nЎшлик ўзбек ижодкорларининг ижодий учрашуви\n“Келинглар болаларимизни ўзбек тилида ўқитайлик” Бу гап ўзбек ижодкорларининг Ўш шаҳридаги ўзбек мактаби ўқувчилари билан бошланган илк учрашувида айтилди. Ўшлик ижодкорлар ўзбек болалари орасида китоб ўқишга, ўзбек адабиётига қизиқиш уйғотиш мақсадида ижодий учрашувлар ўтказишни бошлади.\nЎзбек ижодкорларининг мактаб ўқувчилари билан бўлган учрашувида қирғизистонлик буюк ўзбек шоирлари Шавкат Раҳмон ва Муғанний домла хотирланди. Шу билан бирга, кечага ҳозирда ижод қилаётган шоир ва ёзувчилар Аъзам Раҳим, Раҳим Карим, Бегижон Аҳмедов, Даврон Хотам каби бир қатор ижодкорлар ташриф буюрди.\n“Илҳом” ижодий клуби раҳбари Аъзам Раҳимга кўра, ўтган асрнинг олтмишинчи йилларида тузилган уюшма ҳозирда ойига бир марта йиғилиб, машғулотлар ўтказиб келади.\n- Биз бугунги кунга қадар Жалолобод, Бозорқўрғон, Новқат, Аравон туманлари, мактабларида “Илҳом” клуби ижодкорлари иштирокида учрашувлар ўтказдик. Лекин ўзимизнинг Ўш шаҳримизда биринчи марта ижодий учрашув ўтказаяпмиз. Бугунги учрашув мавзуси ҳам долзарб мавзу: “Адабиёт ўлмайди”. Ҳақиқатдан ҳам ўлмайди, сабабки, қаердадир бир мактабда бир ўқувчи икки қатор шеър айтяптими ёки тунда бир ошиқ икки мисра шеър ёзяптими, демак, адабиёт яшаяпти экан, адабиёт ўлмайди, - деди ўшлик шоир Аъзам Раҳим.\nУчрашув чоғида ўқувчилар ўзбек ижодкорлари қаламига мансуб шеърларни ўқиб бердилар. Учрашув сўнггида шоирлар ҳам янги шеърларини йиғилганларга ўқиб беришди.\nЎшлик шоир Даврон Хотам:\nБегонамиз биз энди Гулим\nСен томонга тушмагай йўлим...\nТўғри топдинг девонароқмиз.\nИшқ шаробин тўкиб юбордик,\nШундан бери ишқдан йироқмиз\nИчмасакда хавосин олдик\nОз бўлсада мастонароқмиз.\nУнмаган гул бўлди розимиз,\nУзр энди ландовурроқмиз.\nМалика ҳам бўлмайди шоҳсиз\nЯнги кунга эски чироқмиз.\nГар учрашсак бир кун қайдадур,\nНе қиламиз, гиначироқмиз\nҚизаришиб оламиз бир қур


Президент Мирзиëев билан учрашадиган тадбиркорлар рўйхати тузилмоқда\n14 август 2020, Тошкент вақти: 19:22\nШавкат Мирзиëев билан учрашувларда асосий танқидни президент қилиши¸ иштирокчиларнинг эса¸ президент гапига қарсак чалиб¸ маъқуллаши одат тусига кирмоқда.\nЎзбекистон Савдо-саноат палатаси ўз ҳудудий бўлинмалари орқали президент Мирзиëев ўтказиши режаланаëтган тадбиркорлар билан видеоселектор қатнашчилари рўйхатини тузмоқда. Бу рўйхатга реал бизнес юритиб¸ реал муаммоларга дуч келаëтган тадбиркорлар киритилишини таъкидлаган палата расмийлари ҳозирча учрашувнинг қачон бўлиши аниқ эмаслигини билдирди.\nРўйхатни шакллантириш устида иш кетаяпти\nЎзбекистон Савдо-саноат палатасининг Озодлик гаплашган расмийсига кўра¸ президент Шавкат Мирзиëвнинг тадбиркорлар билан кутилаëтган алоҳида видеоселектор йиғини "Бизнеснинг қонуний манфаатлари давлат томонидан муҳофаза қилиниши ва тадбиркорлик фаолиятини янада ривожлантириш тизимини тубдан такомиллаштиришга доир чора-тадбирлар тўғрисида"ги фармони ижроси доирасида ташкил этилмоқда.\n“Президентнинг 19 июнда чиқарган 5087-сонли фармони бор тадбиркорликни ривожлантириш ҳақида. Биласиз¸ президентимиз иш бошлагандан бери тадбиркорларга кўпроқ эркинлик бериш¸ уларни қўллаб-қувватлаш ҳақида гапириб келаяпти. Энди тадбиркорлар билан алоҳида учрашиб¸ гаплашмоқчи. Ҳозирча¸ биз бу учрашувга таклиф қилинадиган тадбиркорлар рўйхатини шакллантираяпмиз. Лекин учрашувнинг қачон бўлишини ҳали айтишмади”¸ деди республика Савдо-саноат палатаси расмийси.\nПалатанинг вилоятлардаги бўлинмалари вакилларига кўра¸ бу учрашувда ҳар бир вилоятдан танланган 50-60 нафардан тадбиркор қатнашади.\nОзодликнинг¸ "Президент билан учрашувга фақат унинг гапига чапак чалиб¸ мақтов билан сўзга чиқадиганлар танланмайдими?" деган саволига палатанинг вилоятлардаги расмийлари¸ охирги рўйхатни биз эмас¸ Тошкент тасдиқлайди¸ деган мазмунда жавоб қайтарди.\nОзодликка маълум бўлишича¸ Андижон вилояти Савдо-саноат палатаси вакиллари вилоят тадбиркорларига телефон қилиб¸ президент билан учрашувда қатнашишни исташ-истамаслигини суриштирмоқда.\n“Андижонда 24 мингта тадбиркорлик субъекти расман рўйхатга олинган. Улардан қанчаси амалда ишлаяпти¸ буниси аниқ эмас. Уларнинг ҳаммаси ҳам палатага аъзо бўлган эмас. Биз ўзимизда телефонлари бор тадбиркорларга телефон қилиб¸ уларга шунақа рўйхат тузаëтганимизни айтаяпмиз¸ рўйхатга қўшилишни исташларини сўраяпмиз. Кимдир хорижга кетадиган¸ кимнингдир яна бошқа ишлари бор. Ҳозирча унақа катта рўйхат тузилгани йўқ. Андижонда рўйхатга олинган тадбиркорлар регистрация номери¸ паспорт маълумотларини хабар қилишса¸ рўйхатга киритиб қўямиз”¸ деди Андижон Савдо-саноат палатаси хизматчиси.\nПалатанинг Бухородаги бўлинмаси расмийси ҳам президент Мирзиëев билан учрашадиган тадбиркорлар рўйхатини тузиш жараëни бораëтганини тасдиқлади.\n“Бухоро вилоятидаги тадбиркорлик субъектлари умум сони 35 мингдан ошади¸ агар фермерларни ҳам қўшсак. Лекин кичик тадбиркорларни ажратсак¸ 15¸5 мингдан ошади. Улардан палатамизга аъзо бўлганлари сони 1300 га яқин. Булар ичидан¸президент билан видеоселекторга таклиф қилинадиганларни танлаш¸ осон эмас. Лекин¸ бу танловда приоритет реал бизнес¸ биринчи галда ишлаб чиқариш билан шуғулланаëтган фаол тадбиркорларга берилади. Реал ишлаëтган тадбиркор реал муаммоларниям яхши билади¸ президентга айтадиган гапи¸ берадиган таклифи бўлади”¸ деди Бухоро Савдо-саноат палатаси вакили.\n“Реал тадбиркорнинг реал муаммосини ҳал қилишнинг иложи бўлмаяпти”\nБу баëнот 19 июль куни Озодлик суҳбатлашган андижонлик тадбиркор¸ Ўзбекистондаги биринчи хусусий банк – “Рустамбанк” асосчиси Рустам Усмоновга оид.\nПрезидент Мирзиëев ўтказиши режаланаëтган тадбиркорлар билан учрашувга қатнашиш истагида эканини билдирган Усмонов¸ бундай рўйхатга қўшишларига ишонмаслигини таъкидлайди.\n“Агар¸ мўъжиза рўй бериб¸ бу учрашувда қатнашсам¸ президентга нафақат ўзбекистонлик тадбиркорлар¸ балки бутун мамлакат ривожига тўсиқ бўлаëтган бирламчи муаммо банк тизимида эканини айтган бўлардим”¸ дейди Усмонов:\n- Иқтисодни ҳаракатлантирадиган қон томирларининг эгаси¸ унинг артерияси бу Марказий банкдир. Ўзбекистон Марказий банки социалистик услуб билан капитализмни бошқармоқчи. Қўполроқ айтсам¸ бокиралигини сақлаб¸ бола туғмоқчи аëлга ўхшаб иш тутаяпти. Бутун дунëда МБ сиëсати тадбиркорликни ривожлантиришга қулай шароит яратишга асосланса¸ бизда¸ аксинча¸ унинг фаолиятига ақл бовар қилмайдиган тўсиқлар яратишга қаратилган. Банк сиëсатини тубдан ўзгартирмай туриб¸ Ўзбекистонни бугунги аянчли иқтисодий вазиятдан олиб чиқишни иложи йжқ. Бу ҳақда мен президент порталига кўп ëздим¸ Мирзиëев билан учрашувга кирсам¸яна шуни айтган бўлардим¸ дейди Усмонов.\n“Ўзбекистонда эркин тадбиркорга кун йўқ¸ деган хулосага келдим”\nАйни пайтда¸ “Рустамбанк” асосчиси¸ ўзи ва ўзи каби мамлакатдаги жиддий муаммоларни кун тартибига қўядиган бошқа тадбиркорларнинг президент билан учрашувга яқин йўлатилмаслигини қўшиб ўтади.\n- Зотан¸ менга энди бундай учрашувнинг ҳам кераги йўқ энди. Ўтган ҳафта Россия фуқаролигини олдим ва бизнесимни Россияда давом эттириш учун Ўзбекистондан чиқиб кетишга қарор қилдим. Президентнинг тўғри ва яхши гаплари вазиятни ўзгартиришига ишонмай қўйдим. Бу системани ўзгартириш уни яратиб¸ шунинг орқасидан манфаат кўраëтганларга топширилди. Булар ўзи ўтирган шохга болта урмайдику! Шунга Ўзбекистонда тадбиркорлик қилиб бўлмайди¸ деган хулосага келиб¸ Россияга чиқиб кетаяпман¸ дейди Рустам Усмонов.\nҒиждувонлик тадбиркор OzodMikrofonда: Бизнесимни тўхтатишдан бошқа чорам қолмади\n"Рустамбанк" асосчиси 19 йиллик қамоқдан сўнг озодликка чиқди\nТадбиркор: Мирзиёевнинг қарорлари қасддан бажарилмаяпти\nАндижонда солиқчилар 100 одамга иш берган тадбиркорни хонавайрон қилмоқчи\n“Мирзиëевнинг фармони амалга ошса¸ Ўзбекистон иккинчи Хитойга айланади”


Бош прокурор Фарғонада тадбиркорлар билан учрашди - Халқ сўзи\n17:16 19 Август 2019 Жамият\nБироқ имкониятлар қаторида тадбиркорлик фаолиятида учраётган айрим муаммоларга ҳам кўз юмиб бўлмайди. Учрашув чоғида вилоятда фаолият кўрсатаётган ишбилармонлар ўзларини қийнаётган муаммолар ва талаб ва таклифлар билан Бош прокурорга юзландилар.\nМурожаатларнинг аксариятида коммунал соҳани яхшилаш, экспортни ривожлантириш, кредит расмийлаштиришдаги ортиқча сансолорликлар, канализация ва сув тармоқларини тортиш, ер-мулкдан фойдаланишнинг ҳуқуқий асослари, иссиқхоналар барпо этиш, туризмни ривожлантириш ва бошқа масалалар акс этди. Дахлдор идоралар иштирокида кўплаб тадбиркорларнинг муаммоларига шу ернинг ўзида ечим топилди, тегишли маслаҳат ва тавсиялар берилди.\n– 2018 йилда ташкил этилган “Аҳмад ал-Фарғоний” нодавлат таълим муассасамиз ёш авлодни етук қилиб тарбиялашни ўз олдига мақсад қилиб қўйган, – дейди Олтиариқ туманидан ташриф буюрган тадбиркор, ушбу муассаса раҳбари Умидахон Мирзоҳидова. – Хорижий тилларга ихтисослашган ўқув даргоҳимиз ҳозирда 360 нафар ўқувчини ўқитиш салоҳиятига эга. Бугунги учрашувда давлат хусусий шерикчилиги асосида муассасамиз учун бўш бино ажратилишини сўрадим. Бизга туманда фаолияти тугатилаётган коллеж биноларидан бири ажратиб бериладиган бўлди. Бу эса фаолиятимизни янада кенгайтиришимизда амалий ёрдам бўлади.\n– Мамлакатимиз тўрт фаслда ҳам туристларни қабул қилиш имконига эга. Бироқ бунинг учун туристик ҳудудларда қулай шароитлар, инфратузилмани ривожлантириш зарур, – дейди “Шоҳимардон кемпинг сервис” МЧЖ раҳбари Ҳожиакбар Комилов. – Бизнинг дам олиш масканимиз бир кунда ўртача 72 сайёҳни қабул қила олади. Лекин биз фойдаланаётган жойнинг қисқа муддатга ижарага берилгани инвестиция жалб этишимизга тўла имкон бермаяпти. Бугунги учрашувда ушбу мурожаатимиз ижобий ҳал этиилди. Туризм дирекция томонидан ижара муддати 3 йил муддатга узайтирилди. Мурожаатим ижобий ечим топганидан хурсандман, ташкилотчиларга раҳмат.\nШу куни 30 дан ортиқ тадбиркорларга амалий ёрдам кўрсатилди, тавсия ва таклифлар ўртоқлашилди.


"ЁШЛАР ТАРБИЯСИ - ПОРЛОҚ КЕЛАЖАК МЕВАСИ" » Past Darg'om haqiqati\nБош Сахифа » Маърифат ва Маданият » "ЁШЛАР ТАРБИЯСИ - ПОРЛОҚ КЕЛАЖАК МЕВАСИ"\nМуаллиф: Admin дан 1-12-2017, 11:17, курилди: 53\n- Ҳар бир инсон учун устозлари, ота-онаси, халқи комиллик тимсоли ҳисобланади, - деди тадбирда сўзга чиққан мактаб раҳбари М. Пардаев. - Комилликка қадам эса мана шу таълим-тарбия ўчоғидан бошланади. Ёш авлод қалбига бой маънавий меросимиз, миллий қадриятларимиз бебаҳолигини тўлалигича сингдириб бориш биз устозлардан катта жасорат ва масъулият талаб этади.\nТадбирда маҳалла имом-хатиби С.Абдуазизов, участка нозири А.Ибрагимовлар ўз жонига суиқасд, жиноятчиликнинг олдини олдини олиш, сабабсиз дарс қолдирган ўқувчилар билан ишлаш тўғрисида ўз фикрларини билдириб ўтди.\nДарвоқе, жисман ва маънан соғлом кишигина юрт равнақи йўлида жон куйдира олади. Таълим муассасасининг ёшлар иттифоқи етакчиси С.Рустамов ўз маърузасида ёшларнинг ўз салоҳиятларини намойиш этишлари учун мамлакатимизда яратилаётган кенг имкониятлар, улардан ўринли фойдаланиш зарурати, шунингдек, спорт соҳасида эришилаётган ютуқлар кўлами ҳақида гапириб ўтди.\nОдатдагидек, ўқув марказига она тили ва адабиёт фанидан билимларимни янада ошириш учун қўшимча дарсга бордим. Ёнимдаги қизга эътибор бердим. Столининг устида дарсликлар билан бирга ёзувчи Пиримқул Қодировнинг "Юлдузли тунлар" асари турибди. Машғулотлар тугагач, уни саволга тутдим.\n- Кўп китоб ўқийсизми?\n- Ҳозир ёшим ўн олтида. Аммо шу пайтгача бирорта ҳам бадиий китоб ўқимагандим. Кеча дарсдан қайтаётганимизда, дугоналарим қўлимдаги "Юлдузли тунлар" романи ҳақида фикр алмашишди. Мен эса уларнинг суҳбатига аралаша олмадим. Чунки бу асар ҳақида умуман тушунчам йўқ эди, роса хижолат бўлдим. Уйга бориб, ойимга бу ҳақда гапиргандим, бугун мана шу китобни дўкондан сотиб олиб берди. Китоблар тўғрисидаги суҳбатларга қўшилиш учун аввало, мутолаани унутмаслик керак экан. Энди кунлик режамга турли мавзудаги китоблар ўқишни ҳам киритдим.\nНегадир бу қизнинг жавобидан кўнглим кўтарилди. "Дўстинг кимлигини айт….", деган нақл ёдимга тушди. Маънавиятли, фаросатли, ўқимишли бўлишда дўсту дугоналарнинг ҳам ҳиссаси бўлишини англаб етдим.


Энди Тошкентда «ер остида» ҳам интернет бор\nЭнди Тошкентда «ер остида» ҳам интернет...\n07.10.2019 12:28 0 1642\nШу йилнинг 7 октябридан бошлаб пойтахтимиз метрополитенида интернетдан фойдаланиш имкони яратилди. Бу ҳақда «Ўзбекистон темир йўллари» матбуот хизмати хабар берди.\nҚайд этилишича, энди Тошкент метрополитенининг барча йўловчилари ижтимоий тармоқлардаги саҳифаларини кўриб чиқиш, севимли мусиқаларини онлайн тарзда тинглаш ва оммабоп мессенжерларда мулоқот қилишлари мумкин.\nУшбу хизматдан фойдаланиш учун метрога тушишдан олдин авторизациядан ўтиш лозим (СМС орқали). Тизимга икки усул орқали кириш мумкин – пуллик ва бепул. Тармоққа бепул уланиш учун қуйидаги босқичларни бажариш керак:\nМетрога тушишдан олдин «Metrotelecom Free» тармоғини танланг;\nТелефон рақами орқали авторизациядан ўтинг;\nРеклама ролигини томоша қилинг;\nИнтернетга қандай уланилиши бўйича метрога тушишда жойлашган махсус ахборот таблоларида ҳам кўрсатилмоқда.\nУшбу лойиҳани амалга ошириш «Metrotelecom» вa «Sola» Wi-Fi–оператори ҳамда «Тошкент метрополитени» унитар корхонасининг ҳамкорлигида амалга оширилди.\nWi-Fi Тошкент метроси\nАвто 02/03, 13:33\nФарғонада текин Wi-FI тарқатадиган патруль машиналари пайдо бўлди (фото)\nТехнология 18/02, 10:59\nБепул Wi-Fi бўлмайди: «Google» оламшумул лойиҳасини бекор қилди\nҲодиса 18/12, 12:54\nТошкент метроси қурилишида авария: ўпирилиш остида одамлар қолган бўлиши мумкин


Рустам Азимов Ўзбекистон-Россия ҳамкорлиги бўйича баённомани имзолади\n15:40 / 15.02.2017\nТадбир доирасида томонлар маълумотлар алмашишди ва 2016 йилнинг 25 март куни Москва шаҳрида ўтказилган Ҳукуматлараро комиссиянинг ўн еттинчи мажлиси баённомасидаги қарорларнинг ижроси муҳокама қилинди. Хусусан, савдо-иқтисодий ва инвестицион ҳамкорликнинг истиқболлари, ҳуқуқий асосни янада мустаҳкамлаш, шунингдек, транспорт, илм-фан соҳаси, атроф-муҳитни муҳофаза қилиш ва бошқа соҳалардаги муносабатларни ривожлантириш масалалари кўриб чиқилди.\nУчрашув сўнгида ўн саккизинчи мажлис якунига кўра икки мамлакат ўртасида баённома имзолаш маросими ўтказилди. Ушбу баённома Ўзбекистон Республикаси Бош вазир ўринбосари Рустам Азимов ҳамда Россия Ҳукумат раиси ўринбосари Дмитрий Козак томонидан имзоланди.\nМажлис доирасида қуйидаги ҳужжатлар имзоланди:\n- Ўзбекистон Республикаси ва Россия Федерацияси ўртасида товар ва транспорт воситалари ҳаракати вақтида божхона операцияларининг соддалаштирилган тартибда ташкиллаштириш ҳақида битим;\n- Юқори фитосанитария хавфидаги мева-сабзовот маҳсулотларини етказишда фитосанитария талабларига риоя қилиш тўғрисида баённома;\n“Оҳангаронцемент” акциядорлик жамияти базасида “Ўзқурилишматериаллар” ҳамда “ЕВРОЦЕМЕНТ ГРУПП” акциядорлик жамиятлари ўртасида қуруқ усулда цемент ишлаб чиқаришнинг янги технологик линиясини қуриш бўйича режалар ҳақида баённома.\nиқтисодиёт ҳамкорлик Рустам Азимов Ўзбекистон-Россия


Telegram’да расман хайрия маблағларини йиғиш функцияси ишга тушди - Terabayt.Uz\nКуни кеча биз Telegram янгиланиб, унга жамоавий видеочат (гуруҳли видеоқўнғироқ) функцияси қўшилгани ҳақида ёзган эдик. Мессенжердаги анимацияли фонлар ва умуман анимациялар, шунингдек, кириш ахбороти эслатмалари, бот менюси, ярим шаффофлик ва янги илова иконкалари ҳамда стикерларни импорт қилиш каби имкониятлар ҳақида алоҳида хабар ҳам чиқарганмиз.\nTelegram мессенжери канал эгаларига ўз обуначиларидан молиявий кўмак йиғиш имконини берувчи хайрия ботини тақдим этди, деб ёзмоқда Kun.uz нашри.\nМазкур мессенжерда каналга эга фойдаланувчилар ўз обуначиларидан хайрия маблағларини йиғиш имкониятига эга бўлди. Бунинг учун @Donate расмий боти ишга туширилди. Бот орқали Ўзбекистон ҳудудида ҳам хайрия маблағларини тўплаш мумкин.\nТаъкидлаш керак, юз минглаб обуначиларга эга турли каналлар – Telegram'нинг мавқейини кўтариб турувчи асосий омиллардан бирига айланган.\nБунга қадар контент яратувчилари ёки Telegram канал эгалари аудиториядан молиявий ёрдам олиш учун учинчи томон хизматларидан фойдаланиб келаётганди. Яъни каналга пулли реклама қўйиш эвазига даромад топишади.\nDroidmaze'нинг қайд этишича, ҳозирда BymeCoffee ва ko-fi – Telegram’да хайрия ва молиявий ёрдам олишнинг энг машҳур усуллари. Мессенжер созловчилари буни таҳлил қилиб чиққач, Telegram'га ўз хайрия функциясини қўшишга қарор қилган.\n@Donate расмий боти орқали канал эгалари бот томонидан берилган оддий кўрсатмаларга амал қилиб, ўз каналларида хайрия функциясини ўрнатиши мумкин.\nХайрия боти Payment 2.0 тизимига асосланган, бу технология Ўзбекистондаги тўлов тизимларидан CLICK ва Payme'га уланган.\nTelegram Info'га кўра, пул маблағларини ўтказиш ва қайтариб олиш учун комиссия 5 фоиз этиб белгиланган, бироқ бу миқдор камайиши кутилмоқда.\nКанал эгалари тавсия этиладиган тўлов миқдорини киритиш имкониятига эга. Фойдаланувчилар тўлов қилаётган тавсия этилган хайрия миқдорини ўзгартириши мумкин.\nОгоҳ бўлиш керакки, @Donate ботида Telegramнинг кўк рангли расмий белгиси бор, шу орқали уни ўхшаш номдаги бошқа ботлардан фарқлаш мумкин.\nХайрия маблағларини олиш учун Telegram канали қуйидаги мезонларга жавоб бериши керак:\nканал 3 ой ёки ундан кўпроқ вақт мобайнида фаолият юритаётган бўлиши;\nканал барча учун очиқ бўлиши;\nмингдан ортиқ обуначига эга бўлиши;\nтаълим ва кўнгилочар тоифадаги канал бўлиши.\nХайрия боти қандай созланади?\nҲозирда @Donate боти фақат инглиз тилида ишламоқда. Унга канални улаш учун:\nБотга кириб, «Старт» тугмасини босинг.\nАсосчи (creator) сифатида ўз ролингизни танланг;\nКанални рўйхатдан ўтказиш учун / белгисини босинг ва рўйхатдан ўтинг.\nКаналингизга @Donate ботини админ сифатида қўшинг (бот рухсатингизсиз каналда ҳеч нарса эълон қила олмайди, ўчирмайди ёки бошқа амалларни бажармайди).\nAризангизнинг ҳолатини текшириш учун / ни киритинг.\nМаълумот учун, яқинда Telegram’да канал, гуруҳ ёки бот учун «Тасдиқланган» белгисини олиш осонлашгани ҳақида ёзган эдик. Аввалроқ эълон қилинган мақолада эса фойдаланувчининг шахсий маълумотларини энг кўп улашувчи 10 илова, ўз фойдаси учун маълумотларни тўпловчи 10 та илова, шахсий маълумотларни энг кўп кузатувчи 10 та илова ҳамда маълумотларни улашмайдиган 10 та илова рўйхатлари берилган.\nШунингдек, мобил операторларимиздан бири нақ бир йилга чексиз Telegram, YouTube, Tas-IX, қўнғироқлар ёки ижтимоий тармоқларни таклиф этаётгани ҳам сизни қизиқтирса керак.\n#Telegram #Telegram Desktop #бот #ботлар #иловалар #канал #каналлар #мессенжер #Telegram X #Telegram Direct #Telegram Web K #Telegram Web Z


Ўзбекистон Ёзувчилар уюшмаси » Алан Маршал. Қуёш қўшиғи (ҳикоя)\nАсосий Жаҳон насри Алан Маршал. Қуёш қўшиғи (ҳикоя)\nЎқилди: 1 211\n“Ўрдаклар сузаётганларида доим шунақа бўлиб кўринишади”. “Бориб, қуролингизни олиб келсаммикан, а?”\n“Хўш…Ҳа, майли. Олиб келсанг олиб кела қол”, — изн берди эркак оҳиста. У бир неча масофа наридаги ўрдак томонга тобора қизиқиши ортиб, кўз узмай тикилиб қолганди.\n“Майли, майли”, — деди эркак. “Бориб кела қол.Унгача мен ўрдакчани томоша қилиб ўтираман”.\nХўп, яхши, бу-ку битта қуш экан, бу митти мавжудот бир аскар бошига тушажак кўргуликлардан зиғирча ҳам таҳликага тушмайди. Унинг учун ҳаёт ва бахт – озод Парвоз! У Бобо Қуёшнинг ҳароратли қўшиғини тинглаш учун ўзининг жимитдаккина жонини эсон-омон кўтарганча осмону фалаклар бўйлаб учиб кетаверади…Ҳатто ажал нафаси уфуриб турган қуюқ чакалакзорлар устидан ҳам қулочларини кенг ёйганча эмин-эркин учиб ўтаверади у…\n“Нима қилиб қўйдингиз?”- деди болакай йиғламоқдан бери бўлиб. “Биз энди уни сира ҳам тута олмаймиз!”\n“Йўқ”, — деди у хотиржам. “Биз уни ҳеч қачон тута олмас эдик”.


Энди Жомбойда Ёшлар маркази қурилади\nЎзбекистон ёшлар иттифоқи марказий кенгаши томонидан эълон қилинган “Ёшлар бандлигини таъминлаш бўйича энг намунали туман (шаҳар) ҳокими” танлови ғолиблари эълон қилинди.\nЙил бошида ижтимоий ҳимояга муҳтож оила фарзандлари ва ишсиз ёшлар бандлигини таъминлаш бўйича республика манзилли режаси тасдиқланган эди. Унга мувофиқ ёшларни касб-ҳунарга йўналтириш, ҳунармандчиликка кенг жалб қилиш ҳамда тадбиркорлик-бизнес ғояларини қўллаб-қувватлаш орқали иш билан таъминлаш белгиланган.\nЖорий йилнинг ўтган даври мобайнида ушбу соҳада алоҳида натижаларга эришган, намуна ва ўрнак кўрсатаётган туман (шаҳар) ҳокимлари ўртасида “Ёшлар бандлигини таъминлаш бўйича энг намунали туман (шаҳар) ҳокими” танлови ўказилди. Бундан кўзланган мақсад, вилоятлар кесимида биттадан ҳудуд раҳбарларини рағбатлантиришдир.\nҚувонарлиси, Жомбой тумани вилоятимиздаги ёшларга оид давлат сиёсати энг жадал кетаёган ҳудуд, Назаров Умиджон Орифович ёшлар бандлигини таъминлаш бўйича энг намунали туман ҳокими, деб топилди.\nТанлов низомига кўра, эътироф этилган ҳудудларда замонавий китоб дўкони, сунъий спорт майдончаси, ёшлар маркази каби ижтимоий объектлардан бири марказий кенгаш ҳисобидан қуриб берилиши кўзда тутилган.


«Ўзбекистон ҳаво йўллари» Тошкент-Жидда рейсини очишни режалаштирмоқда\n«Ўзбекистон ҳаво йўллари» Тошкент-Жидда рейсини очишни...\n28.06.2018 13:50 0 10696\n«Ўзбекистон ҳаво йўллари» миллий авиакомпанияси бош директори Бахтиёр Ҳакимов Туризмни ривожлантириш давлат қўмитаси раиси Бахтиёр Умаров билан учрашди. Унда «Зиёрат-туризм» дастурини амалга ошириш масаласи муҳокама этилган.\nКомпания расмий сайтида ёзилишича, учрашувда «Зиёрат-туризм» дастури бўйича сайёҳларни жалб қилиш билан шуғулланиб келаётган сайёҳлик компаниялари вакиллари ҳам иштирок этган. Маълум қилинишича, дастурни муваффақиятли амалга ошириш учун 2018−2019 йиллар қишки навигация давридан Тошкент-Жидда-Тошкент рейсини йўлга қўйишни режалаштирмоқда. Ушбу йўналиш бўйича ҳафтасига бир марта «Ўзбекистон ҳаво йўллари» доимий қатновларини йўлга қўйиш масаласини ишлаб чиқиш тўғрисида келишувга эришилган.\nРейслар «Boeing 767» ва «Boeing 787 Dreamliner» самолётларида амалга оширилади. Бунда зиёрат туризми дастури бўйича Жануби-шарқий Осиё давлатлари сайёҳларини Ўзбекистонга жалб қилиш учун Тошкент-Куала-Лумпур-Тошкент рейслари билан қулай транзит рейсларини ҳисобга олиш режалаштирилган.\n«Ўзбекистон ҳаво йўллари» зиёрат туризм Тошкент-Жидда\nЖамият 22/02, 11:11\nАшхобод – Тошкент йўналишида тўғридан-тўғри авиарейс йўлга қўйилади


Қирғизистон президенти мухолифат илгари сурган айбловларни инкор этди\n14:11 / 31.08.2016 5975\nҚирғиз Республикаси президенти Алмазбек Атамбаев, ўзининг сиёсий рақиблари томонидан илгари сурилаётган айбловларни инкор этди. У, мамлакат Мустақиллик куни билан сўзлаган маърузасида шу ҳақда фикр билдирган.\n"Конституцияни ислоҳ қилиш мавзусига тўхталишга мажбурман. Чунки, кўплаб сиёсатчилар мени турли жиноятлар, хусусан ҳокимиятни куч билан эгаллаб олишда айблашмоқда", - деган Атамбаев.\nУнинг сўзларига кўра, буларнинг бари "очиқ ёлғондир". Атамбаевнинг фикрича, унинг сиёсий рақиблари, 2010-йилда қабул қилинган конституцияга мувофиқ, республикада парламент бошқаруви тартиби жорий қилинганини айтишади.\n"Аслида гап президентлик-парламент шакли ҳақида бормоқда. Ва мазкур конституцияда тоталитаризм учун барча асослар сақланиб қолган. Шу сабаб уни ўзгартириш керак", - деб таъкидлаган Қирғизистон раҳбари.\nАтамбаев, шунингдек, ўзининг айрим собиқ сиёсий сафдошларини ҳам айблаган.\nУнинг ишонч билдиришича, у рақибларининг "инсон сифатида қўрқувларини тўғри тушунади". Эндиликда, мухолифат вакиллари, Атамбаев Конституция бўйича референдум воситасида ўз ваколатларини кенгайтириб олади, деган хавотирларни билдиришмоқда.\n"Бироқ, мен президентлик лавозимини яна бир муддат бошқариш, бош вазир ёки парламент спикери бўлиш ниятида эмасман", - деб таъкидлаган давлат етакчиси.\nҚирғизистонда амалдор ташқи кўриниши сабабли парламентдан чиқариб юборилди\nЎзбекистон Қирғизистонга барча турдаги юкларни олиб ўтиш учун чегирмалар тақдим этди


Украина Ўзбекистон билан авиақатновларнинг қайта тикланишига қизиқиш билдирмоқда - Daryo\n13:19, 24.02.2020 10392\nЎзбекистон инвестициялар ва ташқи савдо вазири Алишер Абдувалиев Украина инфратузилма вазири ўринбосари Олег Юшенко билан мамлакатлар ўртасида авиақатновларни қайта тиклаш масаласини муҳокама қилди. Бу ҳақда Украина Инфратузилма вазирлиги матбуот хизмати хабар берди.\nФото: Украина Инфратузилма вазирлиги матбуот хизмати\nОлег Юшенконинг таъкидлашича, Украинанинг авиация транспорти соҳасидаги сиёсати ҳамкор давлатлар, хусусан, Ўзбекистон билан авиақатновлар бозорини эркинлаштиришга қаратилган.\n«Украина Ўзбекисон билан ҳар бир томондан ҳафтасига мунтазам етти марта рейслар қатновини тезроқ қайта йўлга қўйишдан манфаатдор», — дейди Олег Юшенко.\n«Алишер Абдувалиев транспорт инфратузилмаси соҳасида икки томонлама ҳамкорликни ривожлантиришнинг аҳамиятини таъкидлаб, Украина ва Ўзбекистон ўртасида авиақатновларни тез орада йўлга қўйилишига умид билдирди», — дейилади хабарда.\nИқтисодий ривожланиш, савдо ва қишлоқ хўжалиги вазирининг ўринбосари, Украина савдо вакили Тарас Качка Алишер Абдувалиев билан бўлиб ўтган учрашув якунида Тошкентда 9-10 апрель кунлари ўзбек-украин ҳукуматлараро комиссиясининг йиғилиши ўтказилишини маълум қилганди.\n2019 йилнинг октябрь ойида Тошкентдан Киевга чартер рейсларни ташкиллаштириш режаси билан чиққан Charter Flights Group компанияси Ўзбекистон ва Украина ўртасидаги авиақатновларни қайта тиклай олмаган эди.\n2017 йилнинг декабрь ойида Украина билан доимий авиақатновларнинг тикланиши ҳақида хабарлар тарқалган эди. Икки мамлакат авиация идоралари делегациялари музокаралар олиб борган. Бироқ Ўзбекистоннинг Парвозлар хавфсизлигини назорат қилиш давлат инспекцияси томонлар ўртасида ҳал қилинмаган масалалар борлиги, уларнинг ҳал қилиниши билан томонлар музокараларга қайтишини маълум қилган эди.\n14:11, 15.03.2020 570877\n19:56, 05.04.2020 277350\n22:36 Бугун 6104\n22:15 Бугун 8794\n22:01 Бугун 6504\n21:43 Бугун 4848\n19:13, 04.06.2020 204312\n23:48, 05.06.2020 172901\n22:28, 05.06.2020 135483\n23:54, 04.06.2020 132369


Пленум мажлисида илк бор лавозимга тайинланган судьялар, уларнинг ота-оналари, яқин қариндошлари, видеоконференцалоқа режимида вилоятлар судлари раислари, Олий суд ҳузуридаги судлар фаолиятини таъминлаш департаменти вилоят бўлими бошлиқлари иштирок этишди.\nТадбирни Олий суд раиси ўринбосари Х.Ёдгоров бошқарди.\nКун тартибидаги масала бўйича Олий суд судьяси И.Алимов илк бор судьялик лавозимига тайинланган судьялар ва уларнинг меҳнат фаолиятига оид маълумотларни ўқиб эшиттирганидан сўнг, судьялик лавозимига тайинланган судьялар бирма-бир қасамёд қабул қилдилар.\nБугун менинг ҳаётимда унутилмас кун, - дейди Асака тумани маъмурий суди раислигига тайинланган Б.Бердиев, - Суд ҳокимияти Олий органи Олий суд Пленумида, давлатимиз байроғи олдида тантанали равишда қасамёд қабул қилдим. Бу мен учун фахр. Қабул қилган қасамёдим мазмун-моҳиятини тўла англаб етган ҳолда Президентимиз, Олий суд ва Судьялар олий кенгашининг ишончини тўлиқ оқлашга сизларни ишонтираман.\n-Ўғлим Беҳзод Шерматов илк бор 5 йил муддатга фуқаролик ишлари бўйича Навоий вилояти Учқудуқ тумани суди раиси вазифасига тайинланди.,- дейди унинг отаси Қурбонбой Шерматов, -Мен бундан жуда ҳам хурсандман. Ўғлимга давлатимиз ишонч билдирган экан, ўз ишига виждонан, ҳалол-пок бўлиб, фақат қонунга таянган ҳолда иш олиб боришига умид билдираман.\nТадбир сўнгида судьялар эсдалик учун суратга тушишди.\nСардор Хамраев олган суратлар


АҲОЛИ БАНДЛИГИ УСТИВОР ВАЗИФА | "Xazina" газетасининг онлайн саҳифаси\nМамлакатимизда аҳоли бандлигини таъминлаш, касб-ҳунар эгаларининг қонуний фаолият юритишига қўлай шароит яратиш, ўзини ўзи банд қилишни қўллаб-қувватлаш мақсадида Президентимизнинг 2020 йил 8 июндаги «Тадбиркорлик фаолияти ва ўзини ўзи банд қилишни давлат томонидан тартибга солишни соддалаштириш чора-тадбирлари тўғрисида»ги қарори қабул қилинди.\nМазкур қарор билан ўзини ўзи банд қилиш бўйича фаолият турлари 67 тага етказилди. Жумладан, калитлар ясаш, чорва молларини ўтлатиш, уларга қараб туриш, жисмоний шахсларга компьютерларни таъмирлаш ва созлаш, лицензияланган дастурий таъминот ўрнатиш, велосипедни таъмирлаш, деҳқон бозорларида қишлоқ хўжалик маҳсулотларини сотиш, механизация воситаларини қўлламай бажариладиган юк ортиш-юк тушириш ишлари билан шуғулланувчи шахслар ўзини ўзи банд қилган фуқаро сифатида рўйхатдан ўтишлари мумкин.\nФуқароларга қулайлик яратиш мақсадида Давлат солиқ қўмитаси томонидан “Soliq” мобиль иловаси орқали рўйхатдан ўтказиш тартиби ишлаб чиқилди. Эндиликда ўзини ўзи банд қилган фуқаролар мобиль илова орқали онлайн тарзда рўйхатдан ўтиб, қонуний фаолият кўрсатишлари мумкин. Рўйхатдан ўтган шахсларга фаолиятни қонунийлигини тасдиқловчи матрицали штрих код (QR-код) берилади. Улар 2020 йил учун ижтимоий солиқни базавий ҳисоблаш миқдорининг камида 50 фоизи ҳажмида тўлайди. Ушбу солиқ тўлиқлигича бюджетдан ташқари Пенсия жамғармасига йўналтирилади.\nЎзини ўзи банд қилган шахсларнинг фаолиятини қонунийлаштириш, уларнинг меҳнат муносабатларини кафолатлаш жуда муҳим.\nПрезидентимиз томонидан мазкур қарорнинг қабул қилиниши айни муддао бўлди. Бу билан фуқаролар биринчи навбатда меҳнат фаолиятини қонунийлаштирса, иккинчидан фуқаронинг пенсия таъминоти ва меҳнат стажининг шаклланишига асос бўлади. Берилаётган имтиёз ва яратилаётган шарт-шароитлар, тушунтириш ва тарғибот ишлари натижасида қисқа давр ичида Қашқадарё вилоятидан 16 минг 498 нафар фуқаролар ўзини ўзи банд қилган шахс сифатида рўйхатдан ўтишди.\nҚайд этилган рақамлар йил якунига қадар бундан икки-уч баробар ортса, ажабмас. Зеро, ўзини ўзи банд қилиш – бугунги кун тақозосидир. Шу мақсадда давлат солиқ хизмати ходимлари томонидан тарғибот-ташвиқот ишлари олиб бориляпти. Бозорлар, аҳоли гавжум ҳудудлар, МФЙ идораларига ташқи реклама воситалари ўрнатилмоқда.


Шайх Исмоил Махдум (1893-1976) | www.ziyouz.uz\nБош саҳифа Ўзбек зиёлилариШайх Исмоил Махдум (1893-1976)\nШайх Исмоил Махдум (1893-1976)\nЧоп этилган 15.11.2015 25.02.2018 МуаллифZiyouz.uz\nШайх Исмоил Махдум 1893 йил Наманган шаҳрида диний оилада таваллуд топдилар. Оталари Мулло Сотти Охунд Мулло Абдурозиқ Охунд ўғли ўз замонасининг машҳур уламоларидан бўлиб, Наманган шаҳрида узоқ йиллар Ҳазрати Ҳизр масжидида имомлик қилиб, масжид қошидаги мадрасада дарс ҳам берганлар. Оилада беш ўғил, уч қиз бўлиб, Исмоил Махдум иккинчи фарзанд эдилар. Акалари Иброҳим Махдум ва укалари Исҳоқ Махдумлар илм соҳиблари бўлиш билан бирга мураттаб қорий сифатида Ўзбекистоннинг бир қанча масжидларида узоқ йиллар давомида имом-хатиблик вазифасида хизмат қилишган.\nИсмоил Махдум бошланғич маълумотни ўз оталари ва маҳаллий диний мактабда олдилар. Ўн уч ёшларида Намангандаги машҳур Ғофир қори домлада Қуръони Каримни тўла ҳатм қилиб, ёд олдилар ва кўзга кўринган ҳофизи Каломуллоҳлардан бўлдилар. Мулло Қирғиз мадрасасида таҳсил кўрган талабалар орасида ўзларининг зеҳн ва муҳофаза қувватлари билан ажралиб турар эдилар. Исмоил Махдум машҳур Собитхон Тўра ва бошқа устозлардан тафсир, ҳадис, фикҳ, сарфу наҳв ва балоғат фанларидан дарс олдилар.\n1943 йили Ўрта Осиё ва Қозоғистон мусулмонлари диний идорасини ташкил қилишда, масжидлар ва 1974 йилга қадар собиқ Шўролар иттифоқида ягона диний ўқув юрти бўлган Бухоро “Мир Араб” мадрасасини очишда Исмоил Махдум фаол қатнашдилар. 1943 йилда диний идоранинг биринчи раислари муфтий Эшон Бобохон ибн Абдулмажидхон бошчиликларидаги биринчи ҳаж сафарида иштирок қилдилар. Бу Шўролар даврида рухсат этилган илк ҳаж сафари эди.\nШу йилларда Исмоил Махдум Наманган шаҳридаги “Шайх Эшон” масжидида имом-хатиб бўлиб ишлаб, 1952 йилдан бошлаб Ўрта Осиё ва Қозоғистон мусулмонлари диний идорасида муҳтасиб, ундан сўнг Бухородаги “Мир Араб” мадрасасида мудир бўлиб ишладилар. 1957 йилдан то ҳаётларининг охирига қадар идора раиси ноиби – қозий лавозимида хизмат қилдилар. Шу муддат давомида диний идора фаолиятининг барча соҳаларига ўзларининг муносиб ҳиссаларини қўшиб келдилар.\nИсмоил Махдум Бухородаги “Мир Араб” мадрасаси, сўнгра 1974 йилда ташкил этилган Тошкентдаги “Имом Бухорий” номли олий мадрасадаги таълим-тарбия ишларига катта эътибор бериб, умрларининг охиригача мазкур олий мадрасада талабаларга тафсир, ҳадис, фиқҳ ва бошқа диний фанлардан дарс беришни тўхтатмадилар. У зотдан сабоқ олган кўплаб талабалар ҳозирги кунда Марказий Осиё жумҳуриятларида, Русиянинг Татаристон, Бошқирдистон ва бошқа минтақаларида, Озарбайжонда юқори диний лавозимларда ишлаб келмоқдалар. Умрларининг охиригача диний идора тақвими (календари)ни тузиб, уни нашр қилдириб турдилар.\nДиний идора томонидан бир неча марта чоп этилган Қуръони Карим нашрларини тайёрлашда Исмоил Махдум таҳрир ишларига бошчилик қилганлар. Муфтий ноиблари бўлмиш юқори лавозимда ишлаш даврларида чет мамлакатлар билан дўстона алоқалар ўрнатиш мақсадида Осиё, Африка ва Европа мамлакатларига қилинган амалий сафарлар ва расмий гуруҳлар таркибида иштирок этиб, у ердаги йирик диний муассасалар раҳбарлари, давлат арбоблари, кўзга кўринган диний уламолар ва жамоат намаёндалари билан учрашиб, диний идора билан борди-келди ва мактублар алмашиш ишларига асос солинишига Исмоил Махдум катта ҳисса қўшдилар.\nШайх Исмоил Махдумнинг мусулмонлар ҳаётига оид диний долзарб масалаларни ҳал этиш ва фатволар ишлаб чиқишдаги хизматлари ҳам катта бўлган. Кўп масалаларни китоб кўрмай, ўз ўрнида ҳал қилиб берардилар. «Совет шарқи мусулмонлари» журналининг таъсис этилишида жонкуярлардан бири бўлиш билан бирга, журнал саҳифаларида у кишининг тафсир, ҳадис ва фиқҳга оид мақолалари мунтазам босилиб турар эди. Шайх Исмоил Махдум олти марта ҳожиларга бош бўлиб, муборак ҳаж сафарини адо этганлар.\nШайх Исмоил Махдум 1976 йил 22 январда Тошкентда вафот этдилар.\nЎзбекистонимиз истиқлолга эришиб, мустақиллик туфайли диёримиздан етишиб чиққан машҳур фидоий инсонлар, шу жумладан дин арбоблари ҳам муносиб тақдирланмоқдалар. Наманган аҳли ва шаҳар ҳокимияти раҳбарияти томонидан шайх Исмоил Махдум хизматларини эътиборга олиниб, у киши туғилиб ўсган кўчага ва шу кўчадаги масжидга шайх Исмоил Махдум номлари берилди.\nШайх Исмоил Махдум нафақат диний арбоб, балки, араб, форс ва қадимги ўзбек тилларини мукаммал билган, араб, эрон ва Ўрта Осиё халқлари тарихи, маданияти ва адабиёти бўйича мутахассис эдилар. Булардан ташқари табобат, фалсафа, илми ҳайъат (астраномия)га оид манбаларнинг ҳам билимдони эдилар. Қадимий табобат усули асосида доридармон тайёрлаш, яъни табиблик ҳам у кишининг қўлидан келар эди. Исмоил Махдум Ўзбекистон ФА академиги И.М.Мўминов, шу академия Шарқшунослик институтининг машҳур олимлари, академиянинг мухбир аъзолари У. Каримов, П.Г.Булгаков, ТошДУ шарқ факултети доценти, «Араб тили дарслиги» (рус тилида) муаллифи, марҳум Б.З.Холидовлар билан яқин муносабатда бўлганлар. Мумиё ҳақидаги асар муаллифи М.Муминов ҳам Исмоил Махдумдан кўп маслаҳатлар олган.\n← Аввалги Аввалги Мирза Карим (1946-1993)\nКейинги → Кейинги: Ўзбекистон – Россия: узилмас ришта, мустаҳкам робита


Фарғонада «Ўзбекистон инфраструктураси / Фарғона водийси» халқаро кўргазмаси ўтказилмоқда\n15:58 / 11.06.2015\n«Ўзбекистон инфраструктураси / Фарғона водийси» халқаро кўргазмаси жорий йилнинг 10-12 июнь кунлари Фарғонада бўлиб ўтади. Кўргазмалар ўтказишга ихтисослашган ITE Uzbekistan ташкиллаштирган кўргазма айни вақтда бўлиб ўтмоқда.\nКўргазма сайтининг ёзишича, илк марта бундай тадбир Тошкентдан бошқа ҳудудда ўтказилмоқда. Янги лойиҳа Фарғона водийсида ишбилармонлик муҳити ва бинзес ҳамжамиятини ривожланишига туртки бўлиб хизмат қилади.\nКўргазмада Ўзбекистон, Венгрия, Германия, Италия, Қозоғистон, Хитой, Нидерландия, Россия, Туркия, Украина, Японии ва бошқа мамлакатларнинг 30дан ортиқ корхоналари иштирок этишмоқда.


Кундуз куни транспорт воситалари чироқларни ёқиб ҳаракатланиши шартми?\n1 мартдан 22 мартга қадар бўлган муддат Тошкент шаҳар ИИББ ЙПХ ходимлари томонидан 7927 йўл ҳаракат қоидаларининг бузилиш ҳолати аниқланди.\nОлий Мажлис Сенатининг Фан, таълим ва соғлиқни сақлаш масалалари қўмитаси мажлисида “Ўзбекистон Республикасида ногиронларни ижтимоий ҳимоя қилиш тўғрисида”ги Қонуннинг Тошкент вилоятидаги ижросини ўрганиш натижалари кўриб чиқилди.\nТошкентда яна бир йўл ўтказгич ва туннель барпо этилади (фото)\nТошкент шаҳрининг Олмазор тумани ҳудудидан ўтувчи Қорасарой ва Кичик ҳалқа йўли кесишмасидаги чорраҳа реконструкция қилинади.\nТошкентда олтита автомобиль иштирокида ЙТҲ содир бўлди\n27 ноябрь куни соат 21.30 атрофида Тошкент шаҳрининг Олмазор туманидаги Себзор ва Нурафшон кўчалари чорраҳасида 6 та автомобиль иштирокида ЙТҲ содир бўлди.\nГулистон шаҳридаги йўлларнинг пиёдалар кесиб ўтадиган йўлаклари олдига қўйилган мактаб ўқувчиларининг макет-расмларидаги нигоҳдан ана шундай сўзларни илғаш мумкин.\nЙҲХБ 8 кунда спиртли ичимлик таъсирида транспорт воситасини бошқарган 46 нафар ҳайдовчини ушлади\nЖорий йилнинг 29 октябрдан 5 ноябргача (8 кун ичида) ЙҲХБ ходимлари 3251 марта йўл ҳаракати қоидалари бузилганлик ҳолатларини қайд этишган.\nТошкентда ортидан милиция қуваётган Lacetti юк машинасига бориб урилиши оқибатида бир киши ҳалок бўлди\nТошкент шаҳрининг Шайхонтоҳур туманида, Олмазор ва Ислом Каримов кўчалари кесишмасида 28 октябрга ўтар кечаси соат 2:00 атрофида Lacetti автомобили ва HOWО юк машинаси иштирокида йўл-транспорт ҳодисаси юз берди.\nУрганч шаҳрининг транспорт воситалари серқатнов бўлган чорраҳаларига ўрнатилган видеокузатув камералари қоидабузарликларни автоматик тарзда қайд этишни бошлади.